tripathysagar/odia_wiki huggingface dataset:
ତାମିଲନାଡୁର ଆନ୍ନାମଲାଇ ପର୍ବତର ପାଦଦେଶରେ ଅବସ୍ଥିତ ଆନ୍ନାମଲାୟାର ମନ୍ଦିରରେ ପୂଜା ପାଉଛନ୍ତି ଶିବ ଅରୁଣାଚଳଶ୍ୱର ରୂପରେ । ପ୍ରାୟ ୨୫ ଏକର ପରିମିତ ଜମିରେ ଅବସ୍ଥିତ ଏହି ମନ୍ଦିର ଚାରିପଟେ ରହିଛି ଚାରିଟି ପ୍ରବେଶ ଦ୍ୱାର ବା ଗୋପୁରମ । ୨୧୭ ଫୁଟ ଉଚ୍ଚତା ବିଶିଷ୍ଟ ଏହି ମନ୍ଦିରର ଅନ୍ୟ ଏକ ଆକର୍ଷଣ ହଜାରେ ସ୍ତମ୍ଭ ବିଶିଷ୍ଟ ହଲ । ରକ୍ତ ବର୍ଣ୍ଣର ପର୍ବତ ଆନ୍ନାମଲାଇ ଶିବଲିଙ୍ଗ ପରିଦେଖାଯାଉଥିବାରୁ ଏହାକୁ ମଧ୍ୟ ପବିତ୍ର ବୋଲି ବିବେଚନା କରାଯାଏ । ପୌରାଣିକ ହିନ୍ଦୁ ପୁରାଣ ଅନୁଯାୟୀ : ଭଗବାନ ଶିବଙ୍କ ଆବାସ କୈଳାସ ପର୍ବତରେ ଦିନେ ପୁଷ୍ପ ଉଦ୍ୟାନରେ କୌତୁକବଶତଃ ମା ' ପାର୍ବତୀ ଶିବଙ୍କ ଆଖିକୁ ତାଙ୍କ ହାତରେ ବୁଜିଧରିଥିଲେ । ଈଶ୍ୱରଙ୍କ ପ୍ରମୋଦ ସମୟରେ ଅଳ୍ପକ୍ଷଣ ପାଇଁ ପୃଥିବୀର ସମସ୍ତ ଆଲୋକ ସେଠାରେ କେନ୍ଦ୍ରୀଭୂତ ହୋଇଯାଇଥିଲା । ଏହାର ପରିଣାମରେ ସମଗ୍ର ପୃଥିବୀ ବର୍ଷ ବର୍ଷ ଧରି ଅନ୍ଧକାରାଚ୍ଛନ୍ନ ହୋଇଗଲା । ପୁଣି ଆଲୋକ ଫେରି ପାଇବା ଆଶାରେ ଶିବଭକ୍ତଙ୍କ ପ୍ରାର୍ଥନା କ୍ରମେ ମା ' ପାର୍ବତୀ ଶିବଭକ୍ତଙ୍କ ସହ ମିଶି ତପସ୍ୟା କଲେ । ଶିବ ସନ୍ତୁଷ୍ଟ ହୋଇ ଆନ୍ନାମଲାଇ ପର୍ବତ ଶିଖରରେ ଏକ ଆଲୋକ ସ୍ତମ୍ଭ ରୂପରେ ଆବିର୍ଭୂତ ହେଲେ । ପୃଥିବୀ ଆଲୋକିତ ହେଲା । ତାପରେ ସେଠାରେ ସେ ଅର୍ଦ୍ଧନାରୀଶ୍ୱର ରୂପରେ ପୂଜା ପାଇଲେ ।
ବେଣୁଧର ସେଠୀ  (ଜନ୍ମ: ୧୨ ଅଗଷ୍ଟ ୧୯୪୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନିମାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବେଣୁଧର ସେଠୀ ୧୯୪୩ ମସିହାର ଅଗଷ୍ଟ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉଦୟନାଥ ସେଠୀ ଓ ପତ୍ନୀଙ୍କ ନାମ ସରସ୍ୱତୀ ସେଠୀ । ରାଜନୈତିକ ଜୀବନ ବେଣୁଧର ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ତେର  (୧୩) ହେଉଛି ସାଧାରଣ ଗଣନ ସଂଖ୍ୟା ଶ୍ରେଣୀର ତ୍ରୟୋଦଶ ତଥା ୧୨ ଓ ୧୪ର ମଧ୍ୟବର୍ତ୍ତୀ ଏକ ପ୍ରାକୃତିକ ସଂଖ୍ୟା  । ଗାଣିତିକ ଧର୍ମ ୧୩ ହେଉଛି ଷଷ୍ଠ ମୌଳିକ ସଂଖ୍ୟା । ପିଥାଗୋରୀୟ ତ୍ରୟୀରେ ୫, ୧୨ ସହ ୧୩ ହେଉଛି ବୃହତ୍ତମ ସଂଖ୍ୟା ।(ଯେହେତୁ ୫୨+୧୨୨ ୧୩୨) ମାତ୍ର ୩ ଗୋଟି ୱିଲସନ-ମୌଳିକ ମଧ୍ୟରୁ ୧୩ ଅନ୍ୟତମ  । ଅଙ୍କ ଜ୍ୟୋତିଷରେ ମହତ୍ତ୍ୱ ଅଙ୍କ ଜ୍ୟୋତିଷ ଅନୁସାରେ ୧୩ର ଅଶୁଭତ୍ୱ ଏକ ଅନ୍ଧବିଶ୍ୱାସ । ୧୩ (୧+୩ ୪) ତାରିଖରେ ଜନ୍ମିତ ବ୍ୟକ୍ତିବିଶେଷ ୪ସଂଖ୍ୟାଦ୍ୱାରା ପ୍ରଭାବିତ ହୋଇଥାନ୍ତି  । ଏମାନେ ସାଧାରଣତଃ ବହୁଜନ-ବିଶ୍ୱାସ ମାର୍ଗରେ ନ ଯାଇ ପ୍ରତ୍ୟେକ ବିଷୟରେ ନିଜର ଭିନ୍ନ ମତ ଉପସ୍ଥାପନ କରିଥାନ୍ତି ଓ ଏଇଥିପାଇଁ ବେଳେ ବେଳେ ନିଜର ଅନେକ ଶତ୍ରୁ ସୃଷ୍ଟି କରିଥାନ୍ତି । ବିଭିନ୍ନ ସଂସ୍କୃତିରେ ୧୩ର ଅଶୁଭତ୍ୱ ବିଭିନ୍ନ ଦେଶ ତଥା ବିଭିନ୍ନ ସଂସ୍କୃତିରେ ୧୩କୁ ଏକ ଅଶୁଭ ସଂଖ୍ୟା ଭାବେ ବିଶ୍ୱାସ  (ଅନ୍ଧ ବିଶ୍ୱାସ) ରହିଛି  । ତେଣୁ ଅନେକ ଲୋକ ୧୩ ସଂଖ୍ୟା ବିଶିଷ୍ଟ କୌଣସି ବସ୍ତୁ ତଥା ସମୟକୁ ଅଶୁଭ ମନେ କରିଥାନ୍ତି । ଏ ସଂପର୍କରେ ଅନେକ ଅନ୍ଧ ବିଶ୍ୱାସ ଏବେ ବି ପ୍ରଚଳିତ ଥିବା ଦେଖାଯାଏ । ୧୩ର ଅଶୁଭତ୍ୱକୁ ନେଇ ରହିଥିବା ଏହି ଭୟକୁ ଇଂରାଜୀରେ ତ୍ରୀଶକାଇଡେକାଇଫୋବିଆ  କହନ୍ତି । ଅନେକ ବଡ଼ ବଡ଼ ହୋଟେଲରେ ୧୩ ସଂଖ୍ୟା ବିଶିଷ୍ଟ ତଳ/କୋଠରୀ ରଖାଯାଏ ନାହିଁ । ଯିଶୁଙ୍କ ଶେଷ ରାତ୍ରୀ-ଭୋଜନ ବେଳେ ଗୋଟିଏ ଟେବୁଲରେ ୧୩ ଜଣ ଖାଇବସିଥିଲେ । ଅତଏବ ଗୋଟିଏ ଟେବୁଲରେ ୧୩ ଜଣ ଖାଇବସିବା ଅଶୁଭ ବୋଲି ବିଶ୍ୱାସ ରହିଛି । ଓଡ଼ିଆ ମଳ ମାସ ହେଉଛି ବର୍ଷର ୧୩ତମ ମାସ , ତେଣୁ ହିନ୍ଦୁ ସଂସ୍କୃତିରେ ଏହି ମାସରେ କୌଣସି ଶୁଭ କାର୍ଯ୍ୟ କରାଯାଏ ନାହିଁ । ହିନ୍ଦୁ ସଂସ୍କୃତିରେ ୧୩ ଦିନରେ ଘରକୁ ଫେରିବା ଅଶୁଭ ମାନନ୍ତି । ଆପୋଲ-୧୩ ଅଭିଯାନ ବିଫଳ ହେବା ପଛରେ ଏହି ସଂଖ୍ୟା ଜଡ଼ିତ ବୋଲି ଅନେକେ ବିଶ୍ୱାସ କରନ୍ତି ।
ପିଚାଇ ସୁନ୍ଦରରାଜନ୍  (ଜନ୍ମ: ୧୨ ଜୁଲାଇ ୧୯୭୨, ସୁନ୍ଦର ପିଚାଇ ନାମରେ ପରିଚିତ) ଭାରତୀୟ ବଂଶୋଦ୍ଭବ ଆମେରିକୀୟ ବ୍ୟବସାୟ କାର୍ଯ୍ୟନିର୍ବାହୀ  । ସେ ଆଲଫାବେଟ୍ ଇନକର୍ପୋରେଟେଡ୍ ଏବଂ ଏହାର ସହାୟକ ସଂସ୍ଥା ଗୁଗୁଲର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ  ସିଇଓ  । ସେ ଜଣେ ମ୍ୟାଟେରିଆଲ ଇଞ୍ଜିନିୟର ଭାବରେ ନିଜର କ୍ୟାରିୟର ଆରମ୍ଭ କରିଥିଲେ । ମ୍ୟାନେଜମେଣ୍ଟ କନସଲଟିଂ ଫାର୍ମ ମ୍ୟାକିଞ୍ଜି ଆଣ୍ଡ କମ୍ପାନୀରେ ଅଳ୍ପ ସମୟ ରହିବା ପରେ ସେ ୨୦୦୪ରେ ଗୁଗୁଲରେ ଯୋଗ ଦେଇଥିଲେ । ସେଠାରେ ସେ ଗୁଗୁଲ କ୍ରୋମ ଏବଂ କ୍ରୋମଓଏସ ସମେତ ଗୁଗୁଲର କ୍ଲାଏଣ୍ଟ ସଫ୍ଟୱେର ଉତ୍ପାଦସମୂହର ପରିଚାଳନା ଏବଂ ଉଦ୍ଭାବନର ନେତୃତ୍ୱ ନେଇଥିଲେ ଏବଂ ଗୁଗୁଲ ଡ୍ରାଇଭ ପାଇଁ ମୁଖ୍ୟତଃ ଦାୟୀ ଥିଲେ । ଏହାବ୍ୟତୀତ ସେ ଜିମେଲ ଓ ଗୁଗୁଲ ମ୍ୟାପ୍ସ ଭଳି ଅନ୍ୟନ୍ୟ ଆପ୍ଲିକେସନର ବିକାଶ ତଦାରଖ କରିଥିଲେ । ୨୦୧୦ରେ ପିଚାଇ ଗୁଗୁଲଦ୍ୱାରା ନୂତନ ଭିଡିଓ କୋଡେକ ଭିପି୮ର ଓପନ ସୋର୍ସିଂ ଘୋଷଣା କରିଥିଲେ ଏବଂ ନୂତନ ଭିଡିଓ ଫର୍ମାଟ ୱେବଏମ ଆରମ୍ଭ କରିଥିଲେ । କ୍ରୋମବୁକ ୨୦୧୨ରେ ମୁକ୍ତିଲାଭ କରିଥିଲା । ୨୦୧୩ମସିହାରେ ପିଚାଇ ଗୁଗୁଲ୍ ଉତ୍ପାଦ ତାଲିକାରେ ଆଣ୍ଡ୍ରଏଡ଼କୁ ଯୋଡ଼ିଥିଲେ । ପ୍ରାଥମିକ ଜୀବନ ପିଚାଇ ଭାରତର ତାମିଲନାଡୁର ମଦୁରାଇଠାରେ ଏକ ତାମିଲ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ମାତା ଲକ୍ଷ୍ମୀ ଜଣେ ଷ୍ଟେନୋଗ୍ରାଫର ଥିଲେ ଏବଂ ତାଙ୍କ ପିତା ରେଗୁନାଥ ପିଚାଇ ବ୍ରିଟିଶ କମ୍ପାନି ଜିଇସିରେ ଇଲେକ୍ଟ୍ରିକାଲ ଇଞ୍ଜିନିୟର ଥିଲେ । ତାଙ୍କ ପିତାଙ୍କର ଏକ ବୈଦ୍ୟୁତିକ ଯନ୍ତ୍ରାଂଶ ଉତ୍ପାଦନ କାରଖାନା ମଧ୍ୟ ଥିଲା । ପିଚାଇ ଚେନ୍ନାଇର ଅଶୋକ ନଗରର ଜବାହର ବିଦ୍ୟାଳୟ ଉଚ୍ଚ ମାଧ୍ୟମିକ ବିଦ୍ୟାଳୟରେ ବିଦ୍ୟାଳୟ ଶିକ୍ଷା ଶେଷ କରିଥିଲେ ଏବଂ ଭାରତୀୟ ପ୍ରଯୁକ୍ତି ବିଦ୍ୟା ପ୍ରତିଷ୍ଠାନ ମାଡ୍ରାସର ବନବାଣୀ ବିଦ୍ୟାଳୟରୁ ଦ୍ୱାଦଶ ଶ୍ରେଣୀ ଶେଷ କରିଥିଲେ । ପରେ ସେ ଭାରତୀୟ ପ୍ରଯୁକ୍ତି ବିଦ୍ୟା ପ୍ରତିଷ୍ଠାନ ଖଡ଼ଗପୁରରୁ ମେଟାଲର୍ଜିକାଲ ଇଞ୍ଜିନିୟରିଂରେ ଡିଗ୍ରୀ ହାସଲ କରିଥିଲେ । ସେ ସେହି ଅନୁଷ୍ଠାନର ଜଣେ ବିଶିଷ୍ଟ ପୂର୍ବତନ ଛାତ୍ର । ସେ ଷ୍ଟାନଫୋର୍ଡ ବିଶ୍ୱବିଦ୍ୟାଳୟରୁ ପଦାର୍ଥ ବିଜ୍ଞାନ ଏବଂ ଇଞ୍ଜିନିୟରିଂରେ ଏମଏସ ଏବଂ ପେନସିଲଭାନିଆ ବିଶ୍ୱବିଦ୍ୟାଳୟର ୱାର୍ଟନ ସ୍କୁଲରୁ ଏମବିଏ ଡିଗ୍ରୀ ହାସଲ କରିଥିଲେ । ସେଠାରେ ତାଙ୍କୁ ଯଥାକ୍ରମେ ସିବେଲ ସ୍କଲାର ଏବଂ ପାଲମର ସ୍କଲାର ନାମ ଦିଆଯାଇଥିଲା । ବୃତ୍ତିଗତ ଜୀବନ ସୁନ୍ଦର ପିଚାଇ ଅପ୍ଲାଏଡ଼ ମ୍ୟାଟେରିଆଲସଠାରେ ବୈଷୟିକ ବିଜ୍ଞାନ ଏବଂ ପ୍ରଡକ୍ଟ ମ୍ୟାନେଜମେଣ୍ଟ କ୍ଷେତ୍ରରେ ଏବଂ ମ୍ୟାକିଞ୍ଜି ଆଣ୍ଡ କମ୍ପାନୀରେ ମ୍ୟାନେଜମେଣ୍ଟ କଂସଲଟିଙ୍ଗ କ୍ଷେତ୍ରରେ କାମ କରିସାରିଛନ୍ତି । ଗୁଗୁଲ ପିଚାଇ ୨୦୦୪ରେ ଗୁଗୁଲରେ ଯୋଗ ଦେଇଥିଲେ । ସେଠାରେ ସେ ଉତ୍ପାଦ ପରିଚାଳନା ଏବଂ ଉଦ୍ଭାବନ କ୍ଷେତ୍ରରେ କାମ କରିଥିଲେ, ଯେଉଁଥିରୁ ଗୁଗୁଲ କ୍ରୋମ୍ ଏବଂ କ୍ରୋମ୍ ଅପରେଟିଂ ସିଷ୍ଟମ ଅନ୍ୟତମ । ଗୁଗୁଲ ଡ୍ରାଇଭରେ ମଧ୍ୟ ତାଙ୍କର ବହୁତ ଅବଦାନ ରହିଛି । ଏହା ପରେ ସେ ଗୁଗୁଲର ଅନ୍ୟ ଉତ୍ପାଦର ଉତ୍ପାଦନରେ ଯୋଗଦେଇଥିଲେ । ୧୯ ନଭେମ୍ବର, ୨୦୦୯ରେ ସେ କ୍ରୋମ୍ ଅପରେଟିଂ ସିଷ୍ଟମ ଏବଂ କ୍ରୋମ୍ ବୁକ ସମ୍ପର୍କରେ ବିଶ୍ୱ ବାସୀଙ୍କୁ ଜଣାଇ ଥିଲେ । ୧୩ ମାର୍ଚ୍ଚ, ୨୦୧୩ରେ ପିଚାଇଙ୍କ କର୍ମ ଜୀବନରେ ଆଣ୍ଡ୍ରୋଏଡର ଆଗମନ ହୋଇଥିଲା । ୧୦ ଅଗଷ୍ଟ, ୨୦୧୫ରେ ସେ ଗୁଗୁଲର ସି.ଇ.ଓ. ଭାବେ ଯୋଗଦେଇଥିଲେ । ବ୍ୟକ୍ତିଗତ ଜୀବନ ସୁନ୍ଦର ପିଚାଇ ଅଞ୍ଜଲୀ ହାରିୟାଣୀଙ୍କୁ ବିବାହ କରିଛନ୍ତି, ଯେକି ତାଙ୍କର ସହପାଠୀ ଏବଂ ଭାରତୀୟ ପ୍ରଯୁକ୍ତି ବିଦ୍ୟା ପ୍ରତିଷ୍ଠାନ ଖଡ଼ଗପୁରରୁ ରସାୟନ ବିଜ୍ଞାନର ଛାତ୍ର । ସୁନ୍ଦର ପିଚାଇଙ୍କର ଦୁଇଟି ସନ୍ତାନ ସନ୍ତତୀ ଅଛନ୍ତି ।
ଜେନିଫର ଉଇଙ୍ଗେଟ ଛୋଟ ପରଦାର ଜଣେ ଆଗ ଧାଡିର ଉପସ୍ଥାପିକା,ମଡେଲ ଓ ଅଭିନେତ୍ରୀ।ସେ କସୈଟି ଜିନ୍ଦଗି କି,ଦିଲ ମିଲ ଗୟେ ଆଦି ଧାରାବାହିକ ଲଗି ବହୁତ ଚର୍ଚ୍ଚିତ ହୋଇଥିଲେ। ଜୀବନ ଜେନିଫର ଉଇଙ୍ଗେଟ ଭାରତରେ ଜନ୍ମିତ । ତାଙ୍କ ବାପା ଜଣେ ମହାରାଷ୍ଟ୍ରୀୟ ଖ୍ରୀଷ୍ଟିୟାନ ଓ ମା ପଞ୍ଜାବୀ ସମ୍ପ୍ରଦାୟର।ଜେନିଫର ୧୨ ବର୍ଷ ବୟସରୁ ଅଭିନୟ କରି ଆସୁଛନ୍ତି। ଅଭିନୟ ଜୀବନ ଜେନିଫର ଉଇଙ୍ଗେଟ ପ୍ରଥମେ ବାଲାଜୀ ଟେଲିଫିଲ୍ମସର ଧାରାବାହିକ କୋଇ ଦିଲ ମେ ହେରେ ପ୍ରମୁଖ ଭୂମିକାରେ ଅଭିନୟ କରିଥିଲେ ସେତେବେଳେ ତାଙ୍କୁ ୧୭ ବୟସ ହୋଇଥାଏ । କିନ୍ତୁ ତାଙ୍କୁ କସୌଟି ଜିନ୍ଦଗୀ କି ରୁ ବହୁତ ସଫଳତା ମିଳିଥିଲା । ଏହା ପରେ ଦିଲ ମିଲ ଗୟେ ଓ କିଛି ସିନେମାରେ ମଧ୍ୟ ସେ ଅଭିନୟ କରିଥିଲେ । ସାକାଲାକା ବୁମ ବୁମରେ ସେ ଶିଶୁ କଳାକାର ଭାବରେ ଅଭିନୟ କରିଥିଲେ । ସେ କମେଡି କା ମହା ମୁକାବଲା,ଲାଫ୍ଟର କେ ଫଟକେ ଆଦି ଧାରାବାହିକରେ ଉପସ୍ଥାପିକା ମଧ୍ୟ ରହିଥିଲେ।
ନାମକରଣ ଗର୍ଭପାତ ଏକ ପଦ୍ଧତି ଯାହାଦ୍ୱାରା ବର୍ଭସ୍ଥ ଶିଶୁ ବା  (ଫିଟସ୍)କୁ ଓ ଭୃଣକୁ ତାର ନିଜସ୍ୱ ଜୀବନ ନିର୍ବାହ ଶକ୍ତି ପାଇବା ପୂର୍ବରୁ ଗର୍ଭଚ୍ୟୁତ କରାଯାଏ  । ସ୍ୱତଃ ଗର୍ଭପାତ ହେଲେ ତାହାକୁ ଇଂରାଜୀରେ ମିସ୍‌କ୍ୟାରେଜ   ନାମ ଦିଆଯାଏ । ଇଚ୍ଛାନୁଯାୟୀ କଲେ ଏହାକୁ ଇନ୍‌ଡ୍ୟୁସ୍‌ଡ୍ ଗର୍ଭପାତ  (ଇଂରାଜୀରେ ) କୁହାଯାଏ  । ସାଧାରଣ ଭାବେ ଇଚ୍ଛାକୃତ ଗର୍ଭାପାତକୁ ହିଁ ଗର୍ଭପାତ ବୋଲି ବୁଝାଯାଏ । ବଞ୍ଚିବା ଶକ୍ତି ଆସିବା ପରେ ଗର୍ଭାବସ୍ଥାକୁ ସମାପ୍ତ କଲେ ତାହାକୁ ବିଳମ୍ବିତ ଗର୍ଭାବସ୍ଥା ସମାପ୍ତି  (ଇଂରାଜୀରେ ) କୁହାଯାଏ  । ପଦ୍ଧତି ଓ ସୁରକ୍ଷା ଆଧୁନିକ ଚିକିତ୍ସାଶାସ୍ତ୍ରରେ ଇଚ୍ଛାକୃତ ଗର୍ଭପାତ ନିମନ୍ତେ ଔଷଧ ବା ଅପରେଶନର ସାହାଯ୍ୟ ନିଆଯାଏ । ପ୍ରଥମ ତ୍ରୈମାସିକରେ ଅପରେଶନ ସଦୃଶ ଫଳପ୍ରଦ ହେଉଥିବା ଦୁଇଟି ଔଷଧ  'ମିଫେପ୍ରିସ୍ଟୋନ'    ଓ  'ପ୍ରୋସ୍ଟାଗ୍ଲାନ୍ ‌ଡୋମ '   ଉପଲବ୍ ‌ଧ ହେଉଛି । ଦ୍ୱିତୀୟ ତ୍ରୈମାସିକରେ ଔଷଧ ଫଳପ୍ରଦ ହେଲେ ମଧ୍ୟ ଅପରେଶନ କଲେ ପାର୍ଶ୍ୱପ୍ରତିକ୍ରିୟା ସଙ୍କଟ କମ୍ ରହୁଛି । ଗର୍ଭପାତ ପରେ ସଙ୍ଗେ ସଙ୍ଗେ ଜନ୍ମ ନିରୋଧ ବଟିକା ବା ଇଣ୍ଟ୍ରାୟୁଟେରାଇନ ଡିଭାଇସ୍ ବ୍ୟବ‌ହାର କରିବାକୁ ଉପଦେଶ ଦିଆଯାଏ । ସ୍ଥାନୀୟ ନିୟମ ଅନୁକୂଳରେ ବିକଶିତ ଦେଶମାନଙ୍କରେ ଦୀର୍ଘକାଳୀନ ଇତିହାସରେ ଗର୍ଭପାତ ଏକ ନିରାପଦ ପ୍ରକ୍ରିୟା ଭାବେ ସ୍ୱକୃତି ପାଇଛି । ଅଣଜଟିଳ ଗର୍ଭପାତଦ୍ୱାରା ଦୀର୍ଘକାଳୀନ ମାନସିକ ଓ ଶାରୀରିକ ଅସୁବିଧା ହୁଏ ନାହିଁ । ପୃଥିବୀରେ ସମସ୍ତ ମହିଳାଙ୍କୁ ସମାନ ସ୍ତରର ନିରାପଦ ଓ କାନୁନୀ ଗର୍ଭପାତ କରେଇବାକୁ ବିଶ୍ୱସ୍ୱାସ୍ଥ୍ୟ ସଂଗଠନ ପରାମର୍ଶ ଦେଉଛି । ପ୍ରତିବର୍ଷ ଅସୁରକ୍ଷିତ ବର୍ଭପାତ ଯୋଗୁ ପୃଥିବୀରେ ପ୍ରାୟ ୪୭.୦୦୦ ମାତୃ ମୃତ୍ୟୁ ଓ ୫ ନିୟୁତ ଡାକ୍ତରଖାନା ଆଡ୍‌ମିସନ୍ ହେଉଛି । ରୋଗନୁଶୀଳନ ପ୍ରତିବର୍ଷ ପୃଥିବୀରେ ପ୍ରାୟ ୪୪ ନିୟୁତ ଗର୍ଭପାତ କରାଯାଉଛି ଓ ତନ୍ମମଧ୍ୟରୁ ଅଧାରୁ କମ୍ ଅସୁରକ୍ଷିତ ଅଟେ । ଦଶବର୍ଷାଧିକର ପରିବାର ନିୟନ୍ତ୍ରଣ ଓ ଜନ୍ମ ନିୟନ୍ତ୍ରଣ ଶିକ୍ଷା ସତ୍ତ୍ୱେ ସନ ୨୦୦୩ରୁ ୨୦୦୮ ମଧ୍ୟରେ ଗର୍ଭପାତ ହାର କିଛି କମ୍ ହୋଇନି । ସନ ୨୦୦୮ରେ ପୃଥିବୀର ମହିଳାମାନେ କୌଣସି ପ୍ରଶ୍ନ ବିନା କାନୁନୀ ଗର୍ଭପାତ କରାଇଛନ୍ତି, କିନ୍ତୁ କେତେ ପର୍ଯ୍ୟନ୍ତ କରିପାରିବେ, ତାହାର ଏକ ସୀମା ଅଛି । ଇତିହାସ, ସମାଜ ଓ ସଂସ୍କୃତି ଇନ୍‌ଡ୍ୟୁସ୍‌ଡ ଗର୍ଭପାତର ଲମ୍ବା ଇତିହାସ ଅଛି । ବିବିଧ ଉପାୟ ଯଥା ବୃକ୍ଷଲତା ସମ୍ବନ୍ଧୀୟ, ମୂନିଆ ଯନ୍ତ୍ର ସାହାଯ୍ୟରେ, ଶାରୀରିକ ଆଘାତଦ୍ୱାରା ଓ ପୁରାତନ କାଳରୁ ଗତାନୁଗତିକ ପଦ୍ଧତି ସାହାଯ୍ୟରେ ଏହା ଚାଲିଛି । ପୃଥିବୀର ବିଭିନ୍ନ ସ୍ଥାନରେ ସ୍ୱତନ୍ତ୍ର ନିୟମରେ, କେତେ ଅନ୍ତରରେ ଓ ସାଂସ୍କୃତିକ ତ‌ଥା ଧାର୍ମିକ ନିୟମରେ କରାଯିବ ତାହାର ଭିନ୍ନ ଭିନ୍ନ ମତ ଅଛି । ଧର୍ଷଣ, ଫିଟସ ଅସୁବିଧା, ସାମାଜିକ-ଅର୍ଥନୈତିକ କାରଣ ଓ ମାତାର ସ୍ୱାସ୍ଥ୍ୟ ସଙ୍କଟ ହେଲେ ଏହା ନ୍ୟାୟିକ ଭାବରେ କରାଯାଏ । ପୃଥିବୀର ଅନେକ ସ୍ଥାନରେ ନୈତିକ, କାନୁନୀ ଓ ନୀତିଗତ କାରଣରୁ ଜନସାଧରଣଙ୍କ ମତର ଭିନ୍ନତା ଦେଖାଯାଏ । ବିରୁଦ୍ଧାଚରଣ କରୁଥିବା ଲୋକଙ୍କ ମତ: ଗର୍ଭରେ ଥିବା ପ୍ରାଣ ଜୀବନ୍ତ ଅଟେ, ତାହାର ବଞ୍ଚିବା ଅଧିକାର ଅଛି ଓ ତାହାକୁ ମାରିବା ହତ୍ୟା ସାଥିରେ ସମାନ । ଏହା ସପକ୍ଷରେ ଥିବା ଲୋକଙ୍କ ମତ: ମହିଳାମାନଙ୍କର ନିଜସ୍ୱ ଶରୀରର ସମସ୍ୟା ନିଜେ ନିର୍ଦ୍ଧରଣ କରିବାର ଅଧିକାର ଅଛି ଓ ଏହା ମାନବିକ ଅଧିକାର ଅନ୍ତର୍ଭୁକ୍ତ ।
ଚନ୍ଦ୍ରସ୍ୱାମୀ ଜଣେ ଜ୍ୟୋତିଷ, ତାନ୍ତ୍ରିକ ତଥା ଜଣେ ଆତ୍ମଘୋଷିତ  ଗଡ଼ମ୍ୟାନ  । ଚନ୍ଦ୍ରାସ୍ୱାମୀ ରାଜସ୍ଥାନର ଅଲୱାରରେ ୧୯୪୮ରେ ଜନ୍ମଗ୍ରହଣ କରିଥିଲେ । ତାଙ୍କ ମୂଳ ନାଁ ଥିଲା ନେମି ଚାନ୍ଦ । ପିଲାବେଳେ ସେ ଘରଛାଡ଼ି ଚାଲିଯିବା ପରେ ବିହାର - ନେପାଳ ସୀମାରେ ତନ୍ତ୍ର ସାଧନା କରି ସିଦ୍ଧି ଅର୍ଜନ କରିଥିଲେ । ମା  କାଳୀଙ୍କ ଭକ୍ତ ଥାଇ ସେ ନିଜକୁ ଚନ୍ଦ୍ରାସ୍ୱାମୀ ନାମରେ ପ୍ରସିଦ୍ଧ କରିପାରିଥିଲେ । ୧୯୯୦ ମସିହାରେ ତତ୍କାଳୀନ ପ୍ରଧାନମନ୍ତ୍ରୀ ପିଭି ନରସିଂହ ରାଓଙ୍କର ସେ ଥିଲେ ଅତି ନିକଟତମ । ରାଓଙ୍କ ଆଧ୍ୟାତ୍ମିକ ଗୁରୁ ଥିଲେ । ସେହି ସମୟରେ ସେ ଚର୍ଚ୍ଚାର ପରିସରକୁ ଆସିଥିଲେ । ୧୯୯୧ ମସିହାରେ ଦିଲ୍ଲୀଠାରେ ଏକ ଆଶ୍ରମ ତୋଳାଇଥିଲେ । ସେହି ଜମିକୁ ଇନ୍ଦିରା ଗାନ୍ଧୀ ତାଙ୍କୁ ପ୍ରଦାନ କରିଥିଲେ । ବ୍ରିଟେନର ପୂର୍ବ ପ୍ରଧାନମନ୍ତ୍ରୀ ମାର୍ଗରେଟ ଥାଚର ତାଙ୍କର ଜଣେ ଅନୁଗାମୀ ଥିଲେ । ୧୯୭୫ରେ ଥାଚରଙ୍କ ସହ ମିଶିବା ପରେ ଆଗାମୀ ତିନି ଚାରି ବର୍ଷ ମଧ୍ୟରେ ପ୍ରଧାନମନ୍ତ୍ରୀ ହେବାର ଭବିଷ୍ୟବାଣୀ କରିଥିଲେ ଯାହା ପରେ ସତ୍ୟରେ ପରିଣତ ହୋଇଥିଲା । ବିବାଦୀୟ ଭାରତରେ ଗଣେଶ ମୂର୍ତ୍ତି କ୍ଷୀର ପିଉଥିବାର ଭ୍ରମ ଖେଳାଇ ଚର୍ଚ୍ଚିତ ହୋଇଥିଲେ । ଜୈନ କମିଶନଙ୍କ ରିପୋର୍ଟ ଅନୁଯାୟୀ ଚନ୍ଦ୍ରାସ୍ୱାମୀ ରାଜୀବ ଗାନ୍ଧୀ ହତ୍ୟାକାରୀଙ୍କୁ ସହଯୋଗ କରିଥିଲେ, ଅଣ୍ଡର ୱାର୍ଲଡ ଡନ ଦାଉଦ ଇବ୍ରାହିମ ସହ ସମ୍ପର୍କ ଆଦି ମାମଲାରେ ଛନ୍ଦି ହୋଇପଡ଼ିଥିଲେ । ତାଙ୍କଦ୍ୱାରା ଲଣ୍ଡନର ଜଣେ ବ୍ୟବସାୟୀ ଏକ ଲକ୍ଷ ଟଙ୍କାର ଠକାମୀରେ ଶିକାର ହୋଇଥିଲେ । ଏଥିପାଇଁ ସେ ଜେଲଯାଇଥିଲେ । ବିଦେଶୀ ମୁଦ୍ରା ଉଲଂଘନ  (ଫେମା)ର ଅନେକ ମାମଲା ତାଙ୍କ ବିରୁଦ୍ଧରେ ଚାଲିଥିଲା  । ଆୟକର ବିଭାଗ ତାଙ୍କ ଆଶ୍ରମରେ ଚଢ଼ାଉ କରି ୧୧ଅୟୁତ ଡଲାର ମୂଲ୍ୟର ଅରିଜିନାଲ ପେମେଣ୍ଟ ଡ୍ରାଫ୍ଟ ଜବତ କରିଥିଲେ । ୨୦୦୯ ମସିହାରେ ତାଙ୍କ ଉପରୁ ନିଷେଧାଜ୍ଞା ଉଠିଥିଲା ଏବଂ ସେ ବିଦେଶ ଭ୍ରମଣ କରିବାକୁ ଅନୁମତି ପାଇଥିଲେ । ଜୁନ ୨୦୧୧ରେ ଫେରା   ଉଲଙ୍ଘନ କରିଥିବାରୁ ପ୍ରବର୍ତ୍ତନ ନିର୍ଦ୍ଦେଶାଳୟ ୯ କୋଟି ଟଙ୍କାର ଜୋରିମାନା ଲଗାଇଥିଲେ । ଚନ୍ଦ୍ରାସ୍ୱାମୀଙ୍କୁ ୨୩ ମେ ୨୦୧୭ରେ ୬୬ ବର୍ଷ ବୟସ ହୋଇଥିବା ବେଳେ ଦେହାନ୍ତ ହୋଇଥିଲା । ବୃକକ  (କିଡନି) ଜନିତ ରୋଗ କାରଣରୁ ସ୍ଥାନୀୟ ଆପୋଲୋ ହସ୍ପିଟାଲରେ ଭର୍ତ୍ତି ହୋଇଥିଲେ  । ସେଠାରେ ଚିକିତ୍ସାଧୀନ ଅବସ୍ଥାରେ ତାଙ୍କର ପରଲୋକ ଘଟିଥିଲା ।
ଟେଲମିସାର୍ଟାନ/ଆମ୍ଲୋଡିପାଇନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଟ୍ୱିନ୍‌ଷ୍ଟା, ଏକ ଔଷଧ ଯାହା ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ  ଏଥିରେ ଟେଲମିସାର୍ଟାନ ନାମକ ଏକଆଞ୍ଜିଓଟେନସିନ୍ ୨ ରିସେପ୍ଟର ଆଣ୍ଟାଗୋନନିଷ୍ଟ ଓ ଆମ୍ଲୋଡିପାଇନ ନାମକ ଏକ କ୍ୟାଲସିଅମ ଚାନେଲ ବ୍ଲକରର ମିଶ୍ରଣ ଥାଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ଫୁଲିଯିବା ଏବଂ ପିଠି ଯନ୍ତ୍ରଣା ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ବୃକ୍‌କ ସମସ୍ୟା, ଇଲେକ୍ଟ୍ରୋଲାଇଟ ସମସ୍ୟା ଏବଂ ହୃଦଘାତ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଆଞ୍ଜିଓଟେନସିନ୍ ୨ର ପ୍ରଭାବକୁ ଅବରୋଧ କରି ଟେଲମିସାର୍ଟାନ କାମ କରୁଥିବାବେଳେ କୋମଳ ଓ ହୃତ୍‌ପିଣ୍ଡ ମାଂସପେଶୀ ମଧ୍ୟକୁ କ୍ୟାଲସିଅମ ଆୟନ ପ୍ରବେଶକୁ ଆମ୍ଲୋଡିପାଇନ ହ୍ରାସ କରି କାର୍ଯ୍ୟକ୍ଷମ ହୁଏ  ୨୦୦୯ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଯୁକ୍ତରାଷ୍ଟ୍ରରେ ଅନୁମୋଦନ କରାଯାଇଥିଲା  ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ଏହାର ମୂଲ୍ୟ ପ୍ରତି ମାସରେ ଅତି କମରେ ୫୭ ଆମେରିକୀୟ ଡଲାର ଅଟେ।
ମଞ୍ଜଲେଗାଓଁ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ବିଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମଞ୍ଜଲେଗାଓଁ ୧୯.୧୫୬୦ ଉତ୍ତର ଅକ୍ଷାଂଶ ଓ ୭୬.୨୧୧୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମଞ୍ଜଲେଗାଓଁ ସହରର ମୋଟ ଜନସଂଖ୍ୟା ୪୩୯୬୯ ଅଟେ । ସେଥି ମଧ୍ୟରୁ ୫୧.୪୦% ଜଣ ପରୁଷ ହୋଇଥିବା ବେଳେ ୪୮.୬୦% ଜଣ ନାରୀ ଅଟନ୍ତି । ମଞ୍ଜଲେଗାଓଁର ସାକ୍ଷରତା ହାର ୬୪.୧୦% ଅଟେ । ଏହା ଜାତୀୟ ହାରଠାରୁ ୦.୭୪% ପ୍ରତିଶତ କମ ଅଟେ । ସେଥିରୁ ୩୬.୯୫% ପ୍ରତିଶତ ପୁରୁଷ ଓ ୨୭.୧୫% ନାରୀ ଅଟନ୍ତି । ୧୫.୧୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମଞ୍ଜଲେଗାଓଁର ସରକାରୀ ଭାଷା ଅଟେ ।
ନାରାୟଣ ବୀରବର ସାମନ୍ତ  (୨୧ ଅକ୍ଟୋବର ୧୯୦୦ - ୯ ଅପ୍ରେଲ ୧୯୯୯), ଜନ୍ମନାମ ମିହିର ଜଗଦ୍ଦେବ, ଓଡ଼ିଶାରେ କୁଜଙ୍ଗ ଗାନ୍ଧୀ ନାମରେ ପରିଚିତ ଓ ସ୍ଥାନୀୟ ଅଞ୍ଚଳରେ ସାଆନ୍ତେ ବୋଲି ଡକା, ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ଦୁଇ ଥର କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୪୬ର ଓଡ଼ିଶା ବିଧାନ ସଭା ନିର୍ବାଚନ ନିର୍ବାଚନରେ ସେ ପୂର୍ବ କଟକ ସଦର ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଏରସମା ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନେତା ରତ୍ନମାଳୀ ଜେମା ତାଙ୍କର ଜୀବନସାଥୀ, ଓଡ଼ିଆ ଅଧ୍ୟାପିକା ଓ ଲେଖିକା ପ୍ରତିଜ୍ଞା ଦେବୀ ତାଙ୍କ ଝିଅ ଓ ସାହିତ୍ୟିକ ମନୋଜ ଦାସ ତାଙ୍କର ଜ୍ୱାଇଁ ଥିଲେ । ଜୀବନୀ ପ୍ରାରମ୍ଭିକ ଜୀବନ ନାରାୟଣ ବୀରବର ସାମନ୍ତ ୧୯୦୦ ମସିହାର ଅକ୍ଟୋବର ୨୧ ତାରିଖରେ ଅବିଭକ୍ତ କଟକ ଜିଲ୍ଲାର ଇନ୍ଦୁପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ଜନ୍ମନାମ ଥିଲା ମିହିର ଜଗଦ୍ଦେବ । ପରେ ସେ ମାମୁଘର ଆଠଗଡ଼ ରାଜପରିବାରରେ ପୋଷ୍ଯପୁତ୍ର ହେବା ପରେ ନାରାୟଣ ବୀରବର ସାମନ୍ତ ନାମରେ ପରିଚିତ ହୋଇଥିଲେ । ତାଙ୍କ ବାପାଙ୍କ ନାମ ବଳରାମ ବୀରବର ସାମନ୍ତ । ଶିକ୍ଷା ସେ ଆଠଗଡ଼ରେ ସ୍କୁଲ ଶିକ୍ଷା ସମାପ୍ତ କରି ପରେ ରେଭେନ୍ସା ମହାବିଦ୍ୟାଳୟରେ କଲେଜ ଶିକ୍ଷା ପାଇଁ ଯୋଗଦେଇଥିଲେ । ଏହି ସମୟରେ ସେ ରାଜନୀତି ଓ ସମାଜସେବାରେ ଜଡ଼ିତ ହୋଇଥିଲେ । ପରେ ୧୯୨୦ରେ ବନ୍ୟା ରିଲିଫ କାମ ପାଇଁ ପାଠପଢ଼ା ଛାଡ଼ିଦେଇଥିଲେ । ପରିବାର ତାଙ୍କ ପତ୍ନୀ ରତ୍ନମାଳୀ ଜେମା ଜଣେ ରାଜନୀତିଜ୍ଞ ଥିଲେ । ତାଙ୍କ ଝିଅ ପ୍ରତିଜ୍ଞା ଦେବୀ ଓ ଜ୍ୱାଇଁ ମନୋଜ ଦାସ ଓଡ଼ିଆ ଭାଷାର ଜଣାଶୁଣା ସାହିତ୍ୟିକ ଥିଲେ । ରାଜନୈତିକ ଜୀବନ ନାରାୟଣ ବୀରବର ସାମନ୍ତ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ନାରାୟଣ ବୀରବର ସାମନ୍ତ ୧୯୯୯ ମସିହାର ଅପ୍ରେଲ ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୮ ବର୍ଷ ବୟସ ହୋଇଥିଲା ।
କାବୁଲା ବାରବୁଲା, ୨୦୧୭ ଦୁର୍ଗାପୂଜା ସମୟରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କନ୍ଦୋଇ ଏବଂ ଅଭିରାମ ସାହୁ । ବସନ୍ତରାଜ ସାମଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରମେଶ ରାଉତ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଗୀତିକାର ବସନ୍ତରାଜ ସାମଲ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିଶ୍ୱଜିତ ମହାପାତ୍ର, ଅନନ୍ୟା ଶ୍ରୀତମ ନନ୍ଦ, ଦୀପ୍ତିରେଖା ପାଢ଼ୀ, ଅଭିଜିତ ମଜୁମଦାର, ହ୍ୟୁମାନ ସାଗର ଆଦି କଳାକାରମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ଏଲିନା ସାମନ୍ତରାୟ । ପପୁ ପମ ପମ, ହରିହର ମହାପାତ୍ର, ପ୍ରଜ୍ଞା ଖଟୁଆ, ସୁଭାଶିଷ ଶର୍ମା, ଆନିଷା ଶର୍ମା, ପ୍ରଦ୍ୟୁମ୍ନ ଲେଙ୍କା, ପ୍ରିନ୍ସ, ଅନିତା ଦାସ, ଶମ୍ଭୁ ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥଲେ । ଏହି କଥାଚିତ୍ରଟିର ଗୀତଗୁଡ଼ିକର ସୁଟିଂ ମାଲେଶିଆରେ ହୋଇଥିଲା । ଅଭିନୟ ଅନୁଭବ ମହାନ୍ତି ଏଲିନା ସାମନ୍ତରାୟ ପପୁ ପମ ପମ ହରିହର ମହାପାତ୍ର ସୁଭାଶିଷ ଶର୍ମା ଆନିଷା ଶର୍ମା ପ୍ରଦ୍ୟୁମ୍ନ ଲେଙ୍କା ପ୍ରିନ୍ସ ଅନିତା ଦାସ ଶମ୍ଭୁ ପ୍ରଜ୍ଞା ଖଟୁଆ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ବସନ୍ତରାଜ ସାମଲ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିଶ୍ୱଜିତ ମହାପାତ୍ର, ଅନନ୍ୟା ଶ୍ରୀତମ ନନ୍ଦ, ଦୀପ୍ତିରେଖା ପାଢ଼ୀ, ଅଭିଜିତ ମଜୁମଦାର, ହ୍ୟୁମାନ ସାଗର ଆଦି କଳାକାରମାନେ କଥାଚିତ୍ରଟିରେ କଣ୍ଠଦାନ କରିଥିଲେ । ସେହି ସମୟରେ ସୋସିଆଲ ମିଡ଼ିଆରେ ଏଧିକ ଚାଲୁଥିବା ଗୀତ  "ସୋନୁ" କୁ ମଧ୍ୟ ଓଡ଼ିଆରେ ସୁବ୍ରତ ସ୍ୱାଇଁ ଲେଖିଥିଲେ । ଏହି ଗୀତଟିକୁ ଅଭିଜିତ ମଜୁମଦାର ଗାଇଥିଲେ ।
ଟଣ୍ଡା, ଆମ୍ବେଦକର ‌‌ନଗର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ବରେଇଲ୍ଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଟଣ୍ଡା, ଆମ୍ବେଦକର ‌‌ନଗର ୨୮.୯୭୪୭ ଉତ୍ତର ଅକ୍ଷାଂଶ ଓ ୭୮.୯୪୨୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଟଣ୍ଡା, ଆମ୍ବେଦକର ‌‌ନଗର ସହରର ମୋଟ ଜନସଂଖ୍ୟା ୨୦୪୯୪ ଅଟେ । ସେଥି ମଧ୍ୟରୁ ୫୨.୩୯% ଜଣ ପରୁଷ ହୋଇଥିବା ବେଳେ ୪୭.୬୧% ଜଣ ନାରୀ ଅଟନ୍ତି । ଟଣ୍ଡା, ଆମ୍ବେଦକର ‌‌ନଗରର ସାକ୍ଷରତା ହାର ୪୭.୦୩% ଅଟେ । ଏହା ଜାତୀୟ ହାରଠାରୁ ୧୭.୮୧% ପ୍ରତିଶତ କମ ଅଟେ । ସେଥିରୁ ୨୮.୫୮% ପ୍ରତିଶତ ପୁରୁଷ ଓ ୧୮.୪୫% ନାରୀ ଅଟନ୍ତି । ୧୯.୭୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଟଣ୍ଡା, ଆମ୍ବେଦକର ‌‌ନଗରର ସରକାରୀ ଭାଷା ଅଟେ ।
ପକୋଡ଼େ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର କନ୍ନି ଅକୁମରି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପକୋଡ଼େ ସହରର ମୋଟ ଜନସଂଖ୍ୟା ୨୨୫୨୧ ଅଟେ । ସେଥି ମଧ୍ୟରୁ ୫୦.୬୦% ଜଣ ପରୁଷ ହୋଇଥିବା ବେଳେ ୪୯.୪୦% ଜଣ ନାରୀ ଅଟନ୍ତି । ପକୋଡ଼େର ସାକ୍ଷରତା ହାର ୭୫.୫୦% ଅଟେ । ଏହା ଜାତୀୟ ହାରଠାରୁ ୧୦.୬୬% ପ୍ରତିଶତ କମ ଅଟେ । ସେଥିରୁ ୩୯.୭୩% ପ୍ରତିଶତ ପୁରୁଷ ଓ ୩୫.୭୮% ନାରୀ ଅଟନ୍ତି । ୧୧.୧୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପକୋଡ଼େର ସରକାରୀ ଭାଷା ଅଟେ ।
ଆନେନସେଫାଲି  (ଇଂରାଜୀ ଭାଷାରେ ) ରୋଗରେ ମସ୍ତିଷ୍କ ଏବଂ ଖପୁରିର ଅଧିକାଂଶ ଭାଗ ଅନୁପସ୍ଥିତ ଥାଏ ଯାହା ଶିଶୁର ପ୍ରାରମ୍ଭିକ ବିକାଶ ସମୟର ତ୍ରୁଟି ଯୋଗୁ ସମ୍ଭବ ହୋଇଥାଏ  । ଏହି ରୋଗ‌ଗ୍ରସ୍ଥ ଅବସ୍ଥାରେ ଶିଶୁମାନେ ଅନ୍ଧ, ବଧିର, ଚେତାଶୂନ୍ୟ ଓ ଯନ୍ତ୍ରଣା ଅନୁଭବ କରିବାରେ ଅସମର୍ଥ ହୁଅନ୍ତି । ଶ୍ୱାସକ୍ରିୟା ରିଫ୍ଲେକ୍ସ ଓ ଶବ୍ଦ ତ‌ଥା ସ୍ପର୍ଶ ପ୍ରତିକ୍ରିୟା ଉପସ୍ଥିତ ରହିପାରେ। ଗର୍ଭାବସ୍ଥାରେ ଫୋଲେଟ ଅଭାବ, ଆଣ୍ଟିଏପିଲେପ୍ଟିକ ଔଷଧ, ମଧୁମେହ, ଅତ୍ୟଧିକ ଜୀବସାର କ ଏବଂ ଗର୍ଭ ସମୟରେ ଅଧିକ ଉତ୍ତାପ ଭଳି ଅନେକ କାରଣରୁ ଏହା ଘଟୁଥିବାର ବିଶ୍ୱାସ କରାଯାଏ  ଏହା ଏକ ପ୍ରକାର ନିଉରାଲ ଟ୍ୟୁବ ଦୋଷରୁ ହୁଏ । ନିଉରାଲ ଟ୍ୟୁବର ଶେଷ ମୁଣ୍ଡ ବନ୍ଦ ହେବାରେ ବିଫଳତା ଯୋଗୁ ଏହା ହୁଏ । ଜନ୍ମ ପୂର୍ବରୁ ମାତାର ଆଲଫାଫିଟୋପ୍ରୋଟିନ ସ୍ତର ଅଧିକ ଥିଲେ ଏହି ରୋଗ ସନ୍ଦେହ କରାଯାଇପାରେ ଓ ଅଲଟ୍ରାସାଉଣ୍ଡ କରି ନିଶ୍ଚିତ କରାଯାଇଥାଏ। ଫୋଲିକ ଏସିଡ ପରିପୂରକ ଦେଇ ଏହି ରୋଗ ପ୍ରତିରୋଧ କରାଯାଇପାରେ । ଯଦି ସମ୍ଭବ ହୁଏ, ଗର୍ଭଧାରଣ ସମୟରେ ଭାଲପ୍ରୋଏଟ ଭଳି ଆଣ୍ଟି ଏପିଲେପ୍ଟିକ୍ ନ ଦେବା ଉଚିତ୍। ଚିକିତ୍ସାରେ ସ‌ହାୟକ ଯତ୍ନ ଆବଶ୍ୟକ ହୁଏ । ଜୀବନ୍ତ ଜନ୍ମ ହେଲେ ମଧ୍ୟ ଅଧିକାଂଶ ଶିଶୁ ଜନ୍ମ ହେବାର କିଛି ଘଣ୍ଟା କିମ୍ବା ଦିନ ମଧ୍ୟରେ ମରିଯାଆନ୍ତି  ଯୁକ୍ତରାଷ୍ଟ୍ରରେ ପ୍ରତି ୭,୫୦୦ ଜନ୍ମ ମଧ୍ୟରୁ ପ୍ରାୟ ଜଣେ ପ୍ରଭାବିତ ହୁଅନ୍ତି ।
ଚିକ୍‌ମାଗାଲୁର୍  ( ; ) ଏକ ଭାରତୀୟ ସହର ଅଟେ  । ଏହା କର୍ଣ୍ଣାଟକର ଚିକ୍ମଗଲୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚିକ୍‌ମାଗାଲୁର୍ ସହରର ମୋଟ ଜନସଂଖ୍ୟା ୨୨୬୦୧ ଅଟେ । ସେଥି ମଧ୍ୟରୁ ୫୦.୬୭% ଜଣ ପରୁଷ ହୋଇଥିବା ବେଳେ ୪୯.୩୩% ଜଣ ନାରୀ ଅଟନ୍ତି । ଚିକ୍‌ମାଗାଲୁର୍ର ସାକ୍ଷରତା ହାର ୬୯.୭୦% ଅଟେ । ଏହା ଜାତୀୟ ହାରଠାରୁ ୪.୮୬% ପ୍ରତିଶତ କମ ଅଟେ । ସେଥିରୁ ୩୮.୪୨% ପ୍ରତିଶତ ପୁରୁଷ ଓ ୩୧.୨୯% ନାରୀ ଅଟନ୍ତି । ୧୦.୫୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଚିକ୍‌ମାଗାଲୁର୍ର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୧୯ ନଭେମ୍ବର ବର୍ଷର ୩୨୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୨୪ତମ  । ବର୍ଷ ଶେଷ ହେବା ପାଇଁ ଆଉ ୪୨ ଦିନ ବାକି ଅଛି ।
ମଇ ମାସର ୧୮ ତାରିଖକୁ ଅନ୍ତର୍ଜାତୀୟ ସଙ୍ଗ୍ରହାଳୟ ଦିବସ ଭାବେ ପାଳନ କରାଯାଇଥାଏ । ୧୯୭୭ ମସିହାଠାରୁ ପ୍ରତିବର୍ଷ ଏହି ଦିବସ ପାଳନ ହୋଇ ଆସୁଛି । ବିକାଶଶୀଳ ସମାଜରେ ସଙ୍ଗ୍ରହାଳୟ ବା ମ୍ୟୁଜିଅମର ଭୂମିକା ସମ୍ପର୍କରେ ଜନସଚେତନତା ସୃଷ୍ଟି କରିବା ଏହାର ପ୍ରମୁଖ ଉଦ୍ଦେଶ୍ୟ । ସଙ୍ଗ୍ରହାଳୟ ଅତୀର ସ୍ମୃତିସବୁକୁ ସଂରକ୍ଷିତ କରି ରଖିଥାଏ । ଅତୀତର ସେଇସବୁ ସ୍ମାରକଗୁଡ଼ିକ କେତେକ ସ୍ଥାନରେ ଏବେ ବି ଅବହେଳିତ, ଅଲୋଡ଼ା, ଅଖୋଜା ତଥା ନଷ୍ଟ ହେବା ଅବସ୍ଥାରେ ପଡ଼ିରହିଛି । ସେଗୁଡ଼ିକୁ ଏକତ୍ର କରି ତାହାର ସୁରକ୍ଷା କରିବା ଜରୁରୀ ଅଟେ । ସମସ୍ତେ ମିଳିମିଶି ଏହାର ସୁରକ୍ଷା ଓ ସ୍ୱତନ୍ତ୍ର ଯତ୍ନନେବା ପାଇଁ ଆଗେଇ ଆସିବା ଉଚିତ ବୋଲି ଏହି ଦିବସ ବାର୍ତ୍ତା ଦେଇଥାଏ ।
ଅନ୍ତର୍ଯ୍ୟାମି ପ୍ରଧାନ  (୧୪ ସେପ୍ଟେମ୍ବର ୧୯୩୨ - ୧୯ ମାର୍ଚ୍ଚ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋବିନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନ୍ତର୍ଯ୍ୟାମି ପ୍ରଧାନ ୧୯୩୨ ମସିହାର ସେପ୍ଟେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳମଣି ପ୍ରଧାନ ଓ ପତ୍ନୀଙ୍କ ନାମ ଗୋଲାପ ସୁନ୍ଦରୀ ପ୍ରଧାନ । ରାଜନୈତିକ ଜୀବନ ଅନ୍ତର୍ଯ୍ୟାମି ପ୍ରଧାନ ଓଡ଼ିଶା ରାଜନୀତିରେ ଜନତା ପାର୍ଟି  (ସେକ୍ୟୁଲାର)ର କର୍ମୀ ଭାବରେ କାର୍ଯ୍ୟ କରୁଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅନ୍ତର୍ଯ୍ୟାମି ପ୍ରଧାନ ୨୦୦୪ ମସିହାର ମାର୍ଚ୍ଚ ୧୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ମାମା ମିଶ୍ର ଜଣେ ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର ଜଗତରେ କାମ କରିଥାନ୍ତି । ମାମା ୧୯୯୫ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସେ ୨୦୦୭ ମସିହାଯାଏଁ ଅଭିନୟ ଜଗତରେ ସକ୍ରିୟ ଥିଲେ । ମାମା ଜଣାଶୁଣା ଓଡ଼ିଆ ଅଭିନେତା ଓ ରାଜନୀତିଜ୍ଞ ସିଦ୍ଧାନ୍ତ ମହାପାତ୍ରଙ୍କୁ ବିବାହ କରିଛନ୍ତି । ଅଭିନୟ ଜୀବନ ମାମା ମିଶ୍ର ୧୯୯୫ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତି ପ୍ରଥମ ଓଡ଼ିଆ କଥାଚିତ୍ର ଥିଲା ମୋ ମନ ଖାଲି ତୋରି ପାଇଁ, ଯେଉଁଥିରେ ସେ ସ୍ମୃତି ଭୂମିକାରେ ଅଭିନୟ କରିଥିଲେ । ଏହାପରେ ସେ ସୁନା ସଂସାର, ବାପା, କିଏ ପୋଛିବ ମା ଆଖିର ଲୁହ, ତୋ ଆଖି ମୋ ଆଇନା, ବାବୁ ପର୍ଶୁରାମ, ସମୟ ଚକରେ ସଂସାର ରଥ, ସମୟ ଖେଳୁଚି ଚକା ଭଉଁରୀ, ରହିଚି ରହିବି ତୋ 'ରି ପାଇଁ, ଏଇଠି ସ୍ୱର୍ଗ ଏଇଠି ନର୍କ, ସାକ୍ଷୀ ରହିଲା ଏ ସିଂହ ଦୁଆର, ନାରୀ ଆଖିରେ ନିଆଁ ଆଦି କଥାଚିତ୍ରରେ ଅଭିନୟ କରିଥିଲେ । ଅଭିନୀତ କଥାଚିତ୍ର ବ୍ୟକ୍ତିଗତ ଜୀବନ ମାମା ମିଶ୍ର ଜଣାଶୁଣା ଓଡ଼ିଆ କଥାଚିତ୍ର ଅଭିନେତା ତଥା ରାଜନେତା ସିଦ୍ଧାନ୍ତ ମହାପାତ୍ରଙ୍କୁ ୨୦୦୩ ମସିହାରେ ବିବାହ କରିଥିଲେ ।
ଏରିଦେମା ମଲ୍ଟିଫର୍ମ   ହେଉଛି ଏକ ଚର୍ମ ରୋଗ ଯେଉଁଥିରେ ଲାଲ ଦାଗ ମଝିରେ କିଛି ଦାଗ ନ ଥାଏ ଓ ତାହା ଲକ୍ଷ ସ୍ଥାନ  (ଇଂରାଜୀ ଭାଷାର ) ଭଳି ଦେଖାଯାଏ  । ଏହି ରୋଗ ଚର୍ମ କିମ୍ବା ପାଟିରେ ହୋଇପାରେ । ଏଗୁଡିକ ଦୁଇ ଦିନ ମଧ୍ୟରେ ଆସେ ଏବଂ ୩ରୁ ୬ ସପ୍ତାହ ମଧ୍ୟରେ ଉପଶମ ହୋଇଯାଏ । ସେଗୁଡ଼ିକ ପାପୁଲି ଓ ପାଦରେ ସ୍ପଷ୍ଟ ଭାବରେ ଦେଖାଯାଏ  ଅନ୍ୟ ଲକ୍ଷଣ ମଧ୍ୟରେ ଜ୍ୱର ଏବଂ ଗଣ୍ଠି ଯନ୍ତ୍ରଣା ହୋଇପାରେ। କେତେକଙ୍କର ବାରମ୍ବାର ଏହି ରୋଗ ହୁଏ । ଏହି ରୋଗର ସବୁଠାରୁ ସାଧାରଣ ଟ୍ରିଗର ହେଉଛି ହର୍ପିସ୍ ସିମ୍ପ୍ଲେକ୍ସ  (ଏଚଏସଭି/ ) ସଂକ୍ରମଣ  । ଅନ୍ୟାନ୍ୟ ଟ୍ରିଗରଗୁଡିକ ମଧ୍ୟରେ ସାଇଟୋମେଗାଲୋଭାଇରସ୍, ଏପଷ୍ଟେନ୍-ବାର୍ ଭୂତାଣୁ ଏବଂ ଏସଏଆରଏସ-ସିଓଭି-୨ଭଳି ସଂକ୍ରମଣ ହୋଇପାରେ; ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, ଆଣ୍ଟିବାୟୋଟିକ୍ ଏବଂ ଟିକା; ତ‌ଥା ଅନ୍ୟାନ୍ୟ ସମସ୍ୟା ଯେପରିକି ପ୍ରଦାହଜନକ ଅନ୍ତନଳୀ ରୋଗ, ଲିଉକେମିଆ ଏବଂ ଅନ୍ୟାନ୍ୟ କର୍କଟ ରୋଗ ହୋଇପାରେ । ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ପ୍ରତିରକ୍ଷା ପ୍ରଣାଳୀ ଜଡିତ ଥିବା ବିଶ୍ୱାସ କରାଯାଏ । ଲକ୍ଷଣ ଉପରେ ରୋଗ ନିର୍ଣ୍ଣୟ କରାଯାଏ ଏବଂ ତନ୍ତୁ ବାୟୋପ୍ସି କରି ନିଶ୍ଚିତ କରାଯାଇପାରେ । ଦୁଇ ପ୍ରକାର ଏହି ରୋଗ ଦେଖାଯାଏ: ଏରିଦେମା ମଲ୍ଟିଫର୍ମ ଛୋଟ ଏବଂ ଏରିଦେମା ମଲ୍ଟିଫର୍ମ ମେଜର ଅଛି । ସାଧାରଣତଃ ଏହି ରୋଗରେ ସ‌ହାୟକ ଚିକିତ୍ସା କରାଯାଏ ବା ଅନ୍ତର୍ନିହିତ ଟ୍ରିଗର ଉପରେ ଚିକିତ୍ସା ଆଧାରିତ ହୁଏ । ଯେଉଁମାନଙ୍କରେଏଚଏସଭି ଥାଏ ତାଙ୍କୁ ସନସ୍କ୍ରିନ କିମ୍ବା ଭାଲାସାଇକ୍ଲୋଭିର ବ୍ୟବହାର କରାଯାଇପାରେ । ଅଧିକ ଗୁରୁତର କ୍ଷେତ୍ରରେ କର୍ଟିକୋଷ୍ଟିରଏଡ, ଡାପସୋନ କିମ୍ବା ସାଇକ୍ଲୋସ୍ପୋରିନ ବ୍ୟବହାର କରାଯାଇପାରେ । ଫଳାଫଳ ସାଧାରଣତ ଭଲ ଅଟେ । ଏରିଥେମା ମଲ୍ଟିଫର୍ମ ଅସାଧାରଣ ରୋଗ ଅଟେ । ଏହା ସାଧାରଣତଃ ଜୀବନର ଦ୍ୱିତୀୟ ଏବଂ ତୃତୀୟ ଦଶକରେ ଘଟିଥାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ପ୍ରଥମେ ୧୮୬୦ ମସିହାରେ ଭନ ହେବ୍ରା ଏହି ରୋଗ ବିଷୟ ବର୍ଣ୍ଣନା କରିଥିଲେ।
ଅଶୋକ ଚନ୍ଦନ  ( ୧୯୫୨ - ୧୯୮୪ ) ଜଣେ ଓଡ଼ିଆ ଗାଳ୍ପିକ ଥିଲେ  । ତାଙ୍କ ନାମରେ ଅଶୋକ ସ୍ମୃତି ସମିତି ପ୍ରତିଷ୍ଠା କରାଯାଇ, ପ୍ରତିବର୍ଷ ଅଶୋକ ଚନ୍ଦନ ସ୍ମୃତି ପୁରସ୍କାର ପ୍ରଦାନ କରାଯାଇଥାଏ । ଜୀବନୀ ଅଶୋକ ୧୯୫୨ ମସିହାରେ ବଲାଙ୍ଗୀର ଜିଲ୍ଲାର ପାଟଣାଗଡ଼ଠାରେ ଜନ୍ମଗ୍ରହଣ କରିଥିଲେ । ତାଙ୍କର ୩୨ ବର୍ଷର ଜୀବନକାଳ ମଧ୍ୟରେ ସେ ପ୍ରାୟ ୬୦ଟି ଗପ ଲେଖିଥିଲେ । ତାଙ୍କ ଗପରେ, ଅଭାବି ମଣିଷମାନଙ୍କର ଭାବନା, ଆଶା ଓ ବେଦନା ପରିଲକ୍ଷିତ ହୋଇଥାଏ ।
ଲାଲ ପାନ ବିବି, ୧୯୮୮ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କାଞ୍ଚନବାଳା ନନ୍ଦ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ସ୍ୱରୂପ ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ପ୍ରଶାନ୍ତ ନନ୍ଦ, ମହାଶ୍ୱେତା ରାୟ, ଅକ୍ଷୟ ମହାନ୍ତି  (କାଶ୍ୟପ), ସ୍ନିଗ୍ଧା ମହାନ୍ତି, ଝରଣା ଦାସ, ଦୁଃଖିରାମ ସ୍ୱାଇଁ, ଶଙ୍କର ବସୁ ମଲ୍ଲିକ, ବ୍ୟୋମକେଶ ତ୍ରିପାଠୀ, ବିରେନ ରାଉତରାୟ, ପୃଥ୍ୱୀରାଜ ନାୟକ, ରାଧା ପଣ୍ଡା, ଗୀତା ରାଓ, ବସନ୍ତ ସାହୁ, ଅନଙ୍ଗ ଦ୍ୱିବେଦୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ  । ଅଭିନୟ ପ୍ରଶାନ୍ତ ନନ୍ଦ ମହାଶ୍ୱେତା ରାୟ ଅକ୍ଷୟ ମହାନ୍ତି  (କାଶ୍ୟପ) ସ୍ନିଗ୍ଧା ମହାନ୍ତି ଝରଣା ଦାସ ଦୁଃଖିରାମ ସ୍ୱାଇଁ ଶଙ୍କର ବସୁ ମଲ୍ଲିକ ବ୍ୟୋମକେଶ ତ୍ରିପାଠୀ ବିରେନ ରାଉତରାୟ ପୃଥ୍ୱୀରାଜ ନାୟକ ରାଧା ପଣ୍ଡା ଗୀତା ରାଓ ବସନ୍ତ ସାହୁ ଅନଙ୍ଗ ଦ୍ୱିବେଦୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟି ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ  । ଗୀତିକାର ଦେବଦାସ ଛୋଟରାୟ ଓ ପ୍ରଶାନ୍ତ ନନ୍ଦ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ସନ୍ ଅପ୍ ସତ୍ୟମୂର୍ତ୍ତି  ( / ଭାବରେ ମଧ୍ୟ ଜଣା) ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ତେଲୁଗୁ କଥାଚିତ୍ର  । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏସ୍. ରାଧାକ୍ରିଷ୍ଣା, ଯାହାକି ହାରିକ ଆଣ୍ଡ୍ ହାସିନ୍ କ୍ରିଏସନ୍ ବ୍ୟାନରରେ ନିର୍ମାଣ କରାଯାଇଥିଲା । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତ୍ରିବିକ୍ରମ ଶ୍ରୀନିବାସ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଲ୍ଲୁ ଅର୍ଜୁନ, ସମନ୍ତା ଅକ୍କିନେନୀ ଏବଂ ନିତ୍ୟା ମେନନ । କନ୍ନଡ଼ ଅଭିନେତା ଉପେନ୍ଦ୍ର ଏହି କଥାଚିତ୍ରଟିର ଖଳନାୟକ ଭୂମିକାରେ ଅଭିନୟ କରିଥିଲେ । ଅନ୍ୟାନ୍ୟ ପ୍ରମୁଖ କଳାକାରମାନାନଙ୍କ ମଧ୍ୟରେ ଥିଲେ ସ୍ନେହା, ଅଦା ଶର୍ମା, ରାଜେନ୍ଦ୍ର ପ୍ରସାଦ, ବ୍ରହ୍ମାନନ୍ଦମ ଏବଂ ଅଲ୍ଲୀ । ଜଣାଶୁଣା ଅଭିନେତା ପ୍ରକାଶ ରାଜ ଏହି କଥାଚିତ୍ରରେ ଜଣେ ଅତିଥି କଳାକାର ଭାବରେ କାର୍ଯ୍ୟ କରିଥିଲେ, ଯିଏକି ସତ୍ୟମୂର୍ତ୍ତିଙ୍କ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରରେ ମୁଖ୍ୟତଃ ତିନିଗୋଟି ଚରିତ୍ର ଉପରେ ଚିତ୍ରଣ କରାଯାଇଛି, ପ୍ରଥମ ଚରିତ୍ରଟି ତା 'ର ହୃଦୟକୁ ଅନୁସରଣ କରେ, ଦ୍ୱିତୀୟ ଜଣଙ୍କ ତା' ର ମସ୍ତିଷ୍କର ବୁଦ୍ଧି ଏବଂ ତୃତୀୟ ଜଣଙ୍କ ତା 'ର ବାହୁବଳକୁ ବ୍ୟବହାର କରିଥାଏ । ପ୍ରଥମ ଜଣଙ୍କ ହେଉଛି ସତ୍ୟମୂର୍ତ୍ତି ନାମକ ଜଣେ କୋଟିପତିର ପୁଅ ଆନନ୍ଦ, ଯିଏକି ତା 'ର ବାପାଙ୍କର ମୃତ୍ୟୁ ପରେ ସବୁ ସମ୍ପତ୍ତି ଋଣଦାତାଙ୍କୁ ପ୍ରଦାନ କରିଦିଏ । ଦ୍ୱିତୀୟ ଜଣଙ୍କ ହେଉଛି ସାମ୍ବାଶିବା ରାଓ, ଯିଏକି ଜଣେ ଧନୀ ବ୍ୟକ୍ତି ଏବଂ ତା ଝିଅ ସମୀରା ଆନନ୍ଦର ପ୍ରେମରେ ପଡ଼ିଯାଏ । ତୃତୀୟ ଚରିତ୍ରଟି ହେଉଛି ଦେବରାଜ ନାଇଡ଼ୁ, ଯିଏକି ଗୋଟିଏ ଅଞ୍ଚଳରେ ଏକ ବଡ଼ ଗୁଣ୍ଡା ଭାବରେ ପରିଚିତ । ସତ୍ୟମୂର୍ତ୍ତି ସାମ୍ବାଶିବ ରାଓଙ୍କୁ ବିକିଥିବା ଏକ ସମ୍ପତ୍ତି ଉପରେ ଦେବରାଜର ଅକ୍ତିଆର ଥାଏ, ତେଣୁ ସାମ୍ବାଶିବ ରାଓ ଏହି ସମ୍ପତ୍ତିର ପ୍ରକୃତ କାଗଜପତ୍ର ଯୋଗାଡ଼ କରିବାକୁ ଆନନ୍ଦକୁ ଦେବରାଜ ପାଖକୁ ପଠାଏ । ଏହି କଥାଚିତ୍ରଟିର କାହାଣୀ ଆନନ୍ଦ ଭୋଗୁଥିବା ଅସୁବିଧା ଏବଂ ତାକୁ କେମିତି ସାମ୍ନା କରି ଲୋକମାନଙ୍କୁ ନିଜ କଥାରେ ଏକଯୁଟ କରାଇପାରୁଛି, ସେ ଉପରେ ନିର୍ମାଣ କରାଯାଇଛି । ୨୦୧୪ ମସିହାର ନଭେମ୍ବର ମାସରେ ଏହି କଥାଚିତ୍ରଟିର ୫ ଫେବୃଆରୀ ୨୦୧୫ରେ ମୁକ୍ତିଲାଭ କରିବା ପାଇଁ ଘୋଷଣା କରାଯାଇଥିଲା, ମାତ୍ର ପରବର୍ତ୍ତୀ ସମୟରେ ଏହାର ମୁକ୍ତିଲାଭ ତାରିଖ ୨ ଅପ୍ରେଲ ୨୦୧୫କୁ ଘୁଞ୍ଚାଇ ଦିଆଯାଇଥିଲା । ୩୦ ମାର୍ଚ୍ଚ ୨୦୧୫ରେ ଏହି କଥାଚିତ୍ରଟି ସେନ୍ସର୍ ବୋର୍ଡ଼ର ଅନୁମୋଦନ ପାଇବା ପରେ ପୁଣିଥରେ ମୁକ୍ତିଲାଭ ତାରିଖ ୯ ଅପ୍ରେଲ ୨୦୧୫କୁ ଘୁଞ୍ଚାଯାଇଥିଲା, ଯେଉଁଦିନ ଶେଷରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ଇଂରାଜୀ ସବ୍‌ଟାଇଟଲ୍ ସହିତ ତାମିଲନାଡ଼ୁରେ ମୁକ୍ତିଲାଭ କରିଥିବା କିଛି ବିରଳ ତେଲୁଗୁ କଥାଚିତ୍ର ମଧ୍ୟରୁ ଅନ୍ୟତମ । ଅଭିନୟ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦେବୀ ଶ୍ରୀ ପ୍ରସାଦ । ଜଣାଶୁଣା ସଙ୍ଗୀତ ନିର୍ଦ୍ଦେଶକ ପ୍ରଭୁ ଦିକ୍ଷୀତ ଏହି କଥାଚିତ୍ରରେ ଗୀତ ଗାଇଥିଲେ, ଯାହା ଥିଲା ତାଙ୍କର ପ୍ରଥମ ତେଲୁଗୁ ଗୀତ । ଏହି କଥାଚିତ୍ରଟିର ଗୀତ ୧୪ ମାର୍ଚ୍ଚ ୨୦୧୫ରେ ମୁକ୍ତିଲାଭ କରିଥିଲା । ଗୀତ ରିଲିଜ୍ ବେଳେ ତେଲୁଗୁ କଥାଚିତ୍ର ଜଗତର ଲୋକପ୍ରିୟ ଅଭିନେତ୍ର ପବନ କଲ୍ୟାଣ ଓ ମହେଶ ବାବୁ ଅତିଥି ଭାବରେ ଉପସ୍ଥିତ ଥିଲେ ।
ଲାକ୍ଟୁଲୋଜ ଆମ ଦେହରେ ଅବଶୋଷିତ ହେଉ ନ ଥିବା ଏକ ଔଷଧ ଯାହା କୋଷ୍ଠକାଠିନ୍ୟ ଓ ହେପାଟିକ ଏନ‌କେଫାଲୋପାଥି ରୋଗରେ ବ୍ୟବ‌ହାର ହୁଏ । କୋଷ୍ଠକାଠିନ୍ୟ ନିମନ୍ତେ ପାଟିରେ ଖାଇବାକୁ ଦିଆଯାଏ ଓ ହେପାଟିକ ଏନ‌କେଫାଲୋପାଥି ନିମନ୍ତେ ମଳାଶୟରେ ଭର୍ତ୍ତିକରାଯାଏ । ଏହା ୮ରୁ ୧୨ ଘଣ୍ଟା ପରେ କାମ କରିବାକୁ ଆରମ୍ଭ କରେ ଓ କୋଷ୍ଠକାଠିନ୍ୟରେ ଉନ୍ନତି ଆଣିବାକୁ ପ୍ରାୟ ୨ ଦିନ ଲାଗିଯାଏ । ଏହାର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ପେଟ ଫାମ୍ପିବା ଓ କ୍ରାମ୍ପ ମୂଖ୍ୟ ସ୍ଥାନ ଅଧିକାର କରେ । ଏହାଦ୍ୱାରା ତରଳ ଝାଡ଼ା ହେଲେ ଇଲେକ୍ଟ୍ରୋଲାଇଟ ସମସ୍ୟା ଦେଖାଯାଇପାରେ । ଏହାର ବ୍ୟବ‌ହାରଦ୍ୱାରା ଗର୍ଭାବସ୍ଥାରେ ଥିବା ଶିଶୁର କିଛି କ୍ଷତି ହେବାର ପ୍ରମାଣ ମିଳିନାହିଁ । ସ୍ତନ୍ୟପାନ‌ ବିପଦମୁକ୍ତ ବୋଲି ଧରାଯାଏ । ଏହାକୁ ଓସ୍ମୋଟିକ ରେଚକ ଶ୍ରେଣୀରେ ରଖାଯାଏ । ସନ ୧୯୨୯ରେ ପ୍ରଥମେ ଲାକ୍ଟୁଲୋଜ ତିଆରି ହୋଇଥିଲା ଓ ସନ ୧୯୫୦ରୁ ଏହା ଚିକିତ୍ସାରେ ବ୍ୟବ‌ହାର ହେଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୂଲ୍ୟ ପ୍ରତି ମାତ୍ରା (ଡୋଜ) ନିମନ୍ତେ ପ୍ରାୟ 0.୧୮ ଆମେରିକୀୟ ଡଲାର  । ଆମେରିକାରେ ଲାକ୍ଟୁଲୋଜ ୩୦ ମାତ୍ରା ତରଳପଦାର୍ଥର ମୂଲ୍ୟ ପ୍ରାୟ ୨0 ଡଲାର । ଏହା ଲାକ୍ଟୋଜ ବା ଦୁଧ ଶର୍କରାରୁ ପ୍ରସ୍ତୁତ କରାଯାଏ ।
ଲୋନାର୍ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ବୁଲ୍ଦନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲୋନାର୍ ୧୯.୯୮୫୦ ଉତ୍ତର ଅକ୍ଷାଂଶ ଓ ୭୬.୫୨୧୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲୋନାର୍ ସହରର ମୋଟ ଜନସଂଖ୍ୟା ୨୦୦୮୨ ଅଟେ । ସେଥି ମଧ୍ୟରୁ ୫୧.୭୦% ଜଣ ପରୁଷ ହୋଇଥିବା ବେଳେ ୪୮.୩୦% ଜଣ ନାରୀ ଅଟନ୍ତି । ଲୋନାର୍ର ସାକ୍ଷରତା ହାର ୬୬.୪୧% ଅଟେ । ଏହା ଜାତୀୟ ହାରଠାରୁ ୧.୫୭% ପ୍ରତିଶତ କମ ଅଟେ । ସେଥିରୁ ୩୮.୩୭% ପ୍ରତିଶତ ପୁରୁଷ ଓ ୨୮.୦୪% ନାରୀ ଅଟନ୍ତି । ୧୫.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଲୋନାର୍ର ସରକାରୀ ଭାଷା ଅଟେ ।
ସେନ୍ଧୱା ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ବର୍ୱନି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସେନ୍ଧୱା ୨୧.୬୮୫୯ ଉତ୍ତର ଅକ୍ଷାଂଶ ଓ ୭୫.୦୯୭୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସେନ୍ଧୱା ସହରର ମୋଟ ଜନସଂଖ୍ୟା ୪୮୯୪୧ ଅଟେ । ସେଥି ମଧ୍ୟରୁ ୫୧.୬୩% ଜଣ ପରୁଷ ହୋଇଥିବା ବେଳେ ୪୮.୩୭% ଜଣ ନାରୀ ଅଟନ୍ତି । ସେନ୍ଧୱାର ସାକ୍ଷରତା ହାର ୬୨.୫୩% ଅଟେ । ଏହା ଜାତୀୟ ହାରଠାରୁ ୨.୩୧% ପ୍ରତିଶତ ଅଧିକ ଅଟେ । ସେଥିରୁ ୩୬.୦୯% ପ୍ରତିଶତ ପୁରୁଷ ଓ ୨୬.୪୪% ନାରୀ ଅଟନ୍ତି । ୧୭.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସେନ୍ଧୱାର ସରକାରୀ ଭାଷା ଅଟେ ।
ଚନ୍ଦ୍ରଶେଖର ରଥ  (୧୭ ଅକ୍ଟୋବର ୧୯୨୯- ୦୯ ଫେବୃଆରୀ ୨୦୧୮) ବଲାଙ୍ଗୀର ଜିଲ୍ଲାର ମାଲପଡ଼ାରେ ଜନ୍ମିତ ଜଣେ ଓଡ଼ିଆ କଥାକାର, ପ୍ରାବନ୍ଧିକ ସ୍ଥପତି, ଚିତ୍ରଶିଳ୍ପୀ, କବି, ନିବନ୍ଧକାର, ଗାଳ୍ପିକ ଏବଂ ଔପନ୍ୟାସିକ ଥିଲେ  ।  "ଯନ୍ତ୍ରାରୁଢ଼"  ଓ  "ନବଜାତକ"  ଉପନ୍ୟାସ ତଥା  "ପାଠଚକ୍ର ଡାଏରି"  ଆଦି ରଚନା ବ୍ୟତୀତ ତାଙ୍କର ତିନୋଟି ଉପନ୍ୟାସ, ଚଉଦଟି ଗଳ୍ପ ସଂକଳନ, ବାରଟି ନିବନ୍ଧ ଗ୍ରନ୍ଥ ପ୍ରକାଶିତ ହୋଇଛି । ସେ ପଦ୍ମଶ୍ରୀ, କେନ୍ଦ୍ର ସାହିତ୍ୟ ଏକାଡେମୀ ଓ ଓଡ଼ିଶା ସାହିତ୍ୟ ଏକାଡେମୀ ଆଦି ପୁରସ୍କାରରେ ସମ୍ମାନିତ । ପରିବାର ଚନ୍ଦ୍ରଶେଖରଙ୍କ ପିତାଙ୍କ ନାମ ଥିଲା କେଳେଇ ରଥ ଓ ମାତାଙ୍କ ନାମ ଥିଲା ଚମ୍ପା ଦେବୀ । ତାଙ୍କ ପତ୍ନୀଙ୍କ ନାମ ଚାରୁବାଳା ରଥ ।
ନୀତେଶ ଗଙ୍ଗଦେବ ହେଉଛନ୍ତି ଜଣେ ଭାରତୀୟ ରାଜନୀତିଜ୍ଞ । ସେ ସମ୍ବଲପୁରରୁ ୧୭ଶ ଲୋକ ସଭାକୁ ବିଜେପି ପକ୍ଷରୁ ନିର୍ୱାଚତ ହୋଇଥିଲେ । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ନଳିନୀ କାନ୍ତ ପ୍ରଧାନଙ୍କୁ ୯,୧୬୨ ଖଣ୍ଡ ଭୋଟରେ ପରାସ୍ତ କରିଥିଲେ । ରାଜନୈତିକ ଜୀବନ କଂଗ୍ରେସ ପକ୍ଷରୁ ଛିଡ଼ାହୋଇ ସେ ଓଡ଼ିଶାର ୧୩ଶ ବିଧାନ ସଭାକୁ ଦେଓଗଡ଼ ନିର୍ବାଚନ ମଣ୍ଡଳୀରୁ ବିଧାୟକ ରୂପେ ନିର୍ବାଚିତ ହୋଇଥିଲେ । ମାର୍ଚ୍ଚ ୨୦୧୪ ମସିହାରେ ସେ ଭାରତୀୟ ଜନତା ପାର୍ଟିରେ ଯୋଗଦାନ କରିଥିଲେ । ବିଜେପି ପକ୍ଷରୁ ସେ ୧୫ଶ ବିଧାନ ସଭାକୁ ପୁଣିଥରେ ନିର୍ବାଚିତ ହୋଇଥିଲେ । ୨୦୧୯ ସାଧାରଣ ନିର୍ବାଚନରେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ସେ ସାଂସଦରୂପେ ନିର୍ବାଚିତ ହୋଇଥିଲେ ।
ଜୟପୁର  (କ୍ରମିକ ସଂଖ୍ୟା: ୧୪୩) କୋରାପୁଟ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଜୟପୁର  (ପୌ), ଜୟପୁର ବ୍ଳକ ଓ ବୋରିଗୁମ୍ମା ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ତାରା ପ୍ରସାଦ ବାହିନୀପତି ବିଜୁ ଜନତା ଦଳ ପ୍ରାର୍ଥୀ ରବି ନାରାୟଣ ନନ୍ଦଙ୍କଠାରୁ ୮୩୬୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରବି ନାରାୟଣ ନନ୍ଦ, ଭାରତୀୟ ଜନତା ପାର୍ଟି ପ୍ରାର୍ଥୀ ତାରା ପ୍ରସାଦ ବାହିନିପତିଙ୍କଠାରୁ ୯,୩୧୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ପାଇଲୋନିଡାଲ ଡିଜିଜ  (ଇଂରାଜୀ ଭାଷାରେ ) ଏକ ଚର୍ମ ସଂକ୍ରମଣ ରୋଗ ଯାହା ଗ୍ଲୁଟିଆଲ କ୍ଲେଫ୍ଟର   ଉପର ପାଖରେ ହୁଏ  । ଏହି ରୋଗରେ ଯନ୍ତ୍ରଣା, ଫୁଲା, ଲାଲ ପଡ଼ିବା ଓ ତରଳ ପଦାର୍ଥ ନିଷ୍କାସନ ଇତ୍ୟାଦି ଲକ୍ଷଣ ଦେଖିବାକୁ ମିଳେ । ତରଳ ପଦାର୍ଥ ମଧ୍ୟ ବାହାରିଯାଇପାରେ । କ୍ୱଚିତ ଜ୍ୱର ହୁଏ । ମୋଟାପଣ, ପାରିବାରିକ ଇତିହାସ, ଦୀର୍ଘକାଳ ବସିରହିଲେ, ଅତ୍ୟଧିକ ବାଳ, ଯଥେଷ୍ଟ ବ୍ୟାୟାମ ଅଭାବ ହେଲେ ଏହି ରୋଗ ସଙ୍କଟ ରହିପାରେ । କୌଣସି ମେକାନିକାଲ ପଦ୍ଧତିରେ   ରୋଗ ହେଉଥିବା ବିଶ୍ୱାସ କରାଯାଏ । ରୋଗ ଥିବା ସ୍ଥାନରେ ବାଳ ଓ ମଲା ଚମ ଥାଇପାରେ । ଲକ୍ଷଣ ଓ ରୋଗୀ ଦେଖି ରୋଗ ନିର୍ଣ୍ଣୟ କରାଯାଏ । ସଂକ୍ରମଣ ଥିଲେ ଉକ୍ତ ସ୍ଥାନ‌କୁ କାଟି ତରଳ ପଦାର୍ଥ ନିଷ୍କାସନ   କରାଯାଏ । ଉକ୍ତ ସ୍ଥାନ‌କୁ ବାଳମୁକ୍ତ   ରଖିଲେ ପୁନଶ୍ଚ ରୋଗ ହୋଇନପାରେ । ଆଉ ଥରେ ରୋଗ ହେଲେ ଅଧିକ ଅପରେଶନ ଆବଶ୍ୟକ ହୁଏ । ଆଣ୍ଟିବାୟୋଟିକ   ଆବଶ୍ୟକ ହୁଏନି । ଚିକିତ୍ସା ନପାଇଲେ ଦୀର୍ଘକାଳ ଧରି ରୋଗ ରହେ । ବାର୍ଷକ ପ୍ରତି ୧୦,୦୦୦ ଲୋକରେ ୩ ଜଣ ଆକ୍ରାନ୍ତ ହୁଅନ୍ତି ଓ ମହିଳାଙ୍କ ଅପେକ୍ଷ ପୁରୁଷମାନେ ଅଧିକ ଶିକାର ହୁଅନ୍ତି । ଯୁବାବସ୍ଥାରେ ଅଧିକ ହେବା ଦେଖାଯାଏ । ଏହି ଶବ୍ଦର ଅର୍ଥ ହେଉଛି  "ବାଳ ପୁଞ୍ଜ"  । ସନ ୧୮୩୩ରେ ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରାଯାଇଥିଲା ।
ହାଇଡ୍ରକ୍ସିଇଥାଇଲ ଷ୍ଟାର୍ଚ  , ଅନ୍ୟମାନଙ୍କ ମଧ୍ୟରେ ଭଲ୍ୟୁଭେନ୍ ଏକ ବେପାର ନାମ, ଯାହା ଜୀବକୋଷ ବ‌ହିର୍ଭୁତ ତରଳ ପଦାର୍ଥର ପରିମାଣ କମୁଥିଲେ  (ହାଇପୋଭୋଲେମିଆ)ର ତାହାର ପରିମାଣ ବୃଦ୍ଧି କରିବାର ଚିକିତ୍ସା ପାଇଁ ବ୍ୟବହୃତ ହୁଏ ସାଧାରଣତଃ କ୍ରିସ୍ଟାଲଏଡ   ବା କଲିଳ ଦ୍ରବଣ ଦେବାକୁ ଅଧିକ ପସନ୍ଦ କରାଯାଏ  ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌‌ସିସ, ରକ୍ତସ୍ରାବ, ହୃଦ୍‌ପାତ ଏବଂ ଶକ୍ ହୋଇପାରେ । ଗୁରୁତର ଅସୁସ୍ଥ ବ୍ୟକ୍ତିଙ୍କ ମୃତ୍ୟୁ ସମ୍ଭାବନା ଏବଂ ବୃକ୍‌କ ସମସ୍ୟା ହୋଇପାରେ । ଏହା ଏକ ଉତ୍ପାଦିତ କୋଲଏଡ ଦ୍ରବଣ । ୧୯୬୦ ଦଶକରେ ହାଇଡ୍ରକ୍ସିଇଥାଇଲ ଷ୍ଟାର୍ଚ ଡାକ୍ତରୀ ବ୍ୟବହାରରେ ଆସିଥିଲା । ୟୁରୋପ ୨୦୧୩ରେ ଏହାର ବ୍ୟବହାର ଉପରେ ପ୍ରତିବନ୍ଧକ ଲଗାଇଲା ଏବଂ ସଂପୃକ୍ତ ପାର୍ଶ୍ୱ ପ୍ରତିକ୍ରିୟା ଯୋଗୁଁ ୨୦୧୮ରେ ସେମାନଙ୍କୁ ବଜାରରୁ ବାହାର କରିଦେଲା  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୫୦୦ ମିଲି ବ୍ୟାଗ ଥିବା ଏହାର ମୂଲ୍ୟ ୮୦ ଡଲାର ଥିଲା ।
ଉମ୍ବ୍ରାଲିସିବ  (ଇଂରାଜୀ ଭାଷାରେ ), ଉକୋନିକ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ମାର୍ଜିନାଲ୍ ଜୋନ୍ ଲିମ୍ଫୋମା   ଏବଂ ଫୋଲିକୁଲାର୍ ଲିମ୍ଫୋମା   ରୋଗମାନଙ୍କର ଚିକିତ୍ସା ପାଇଁ ପୂର୍ବରୁ ବ୍ୟବହୃତ ହେଉଥିଲା  । ଏହାକୁ ପାଟିରେ ନିଆଯାଇଥିଲା । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ତରଳ ଝାଡ଼ା, ଥକ୍କା, ଅଇ, ସ୍ୱଳ୍ପ ନିଉଟ୍ରୋଫିଲ, ମାଂସପେଶୀ ଯନ୍ତ୍ରଣା, କମ୍ ପ୍ଲାଟେଲେଟ, ସ୍ୱଳ୍ପ ଲାଲ ରକ୍ତ କଣିକା, ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଯକୃତ ସମସ୍ୟା ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ କାଇନେଜ ଇନହିବିଟର । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଉମ୍ବ୍ରାଲିସିବ ଅନୁମୋଦିତ ହୋଇଥିଲା । ଖରାପ ଫଳାଫଳର ଚିନ୍ତା ହେତୁ ଏହାକୁ ୨୦୨୨ ମସିହାରେ ବଜାରରୁ ହଟାଇ ଦିଆଯାଇଥିଲା । ୟୁରୋପ ଏବଂ ବ୍ରିଟେନରେ ଲାଇସେନ୍ସ ପାଇଁ ଉଦ୍ୟମ ବନ୍ଦ ହୋଇଯାଇଛି। ।
ଅତୀସ ମଜୁମଦାର (୧୯୩୩-୨୦୧୨) ଜଣେ ଓଡ଼ିଆ ଗାୟକ ଓ ସଙ୍ଗୀତ ନିର୍ଦ୍ଦେଶକ ଥିଲେ  । ସେ ବହୁ ଓଡ଼ିଆ ଚଳଚ୍ଚିତ୍ର ଓ ଆକାଶବାଣୀରେ କଣ୍ଠଦାନ କରିଥିଲେ । ୧୯୮୯ର ଚଳଚ୍ଚିତ୍ର ଶାସ୍ତିରେ ସେ ସଙ୍ଗୀତ ନିର୍ଦ୍ଦେଶନା ମଧ୍ୟ ଦେଇଥିଲେ । ୨୦୦୨ ମସିହାରେ ଆକାଶବାଣୀରେ ସେ ୫୦ବର୍ଷ ପୂର୍ଣ୍ଣ କରିଥିଲେ । ଅତୀସ ୧୯୩୩ ମସିହାରେ ଜନ୍ମଗ୍ରହଣ କରିଥିଲେ । ପିଲାଦିନରୁ ସେ ସଙ୍ଗୀତପ୍ରତି ଆକର୍ଷିତ ଥିଲେ ଓ ନିଜ ମା 'ଙ୍କଠାରୁ ସଙ୍ଗୀତ ଶିଖିଥିଲେ । ୨୦୦୨ ମସିହାରେ ସେ ଓଡ଼ିଶା ସଂଗୀତ ନାଟକ ଏକାଡେମୀ ପୁରସ୍କାର ଲାଭ କରିଥିଲେ । ୨୦୦୯ମସିହାରେ ସେ ଶାରଳା ପୁରସ୍କାର କମିଟିଦ୍ୱାରା ସମ୍ବର୍ଦ୍ଧୀତ ହୋଇଥିଲେ । ୨୦୧୨ ମଇ ମାସରେ ସେ ଇହଲିଳା ସମ୍ବରଣ କରିଥିଲେ ।
ସହଦେବ ସାହୁ, ଜଣେ ଓଡ଼ିଆ ସାହିତ୍ୟିକ ଓ ଅବସରପ୍ରାପ୍ତ ଓଡ଼ିଶା ଅର୍ଥ ସେବା ଅଧିକାରୀ ଅଟନ୍ତି । ସେ ଉଭୟ ଓଡ଼ିଆ ଓ ଇଂରାଜୀରେ ଗଳ୍ପ, ଉପନ୍ୟାସ ଓ ପ୍ରବନ୍ଧ ଇତ୍ୟାଦି ଲେଖନ୍ତି । ତାଙ୍କର ୧୩ଟି ଗଳ୍ପ ସଂକଳନ, ୬ଟି ଓଡ଼ିଆ ଉପନ୍ୟାସ ଓ ଗୋଟିଏ ଇଂରାଜୀ ଉପନ୍ୟାସ ପ୍ରକାଶିତ ହୋଇଛି । ବ୍ୟକ୍ତିଗତ ଜୀବନ ସହଦେବ, ୧୯୫୯ ମସିହାରେ ଯାଜପୁର ଜିଲ୍ଲାର କୃଷ୍ଣପୁର ଶାସନ ଅନ୍ତର୍ଗତ ଭୁଲୁକା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଫକିର ମୋହନ ସାହୁ ଓ ମାତାଙ୍କ ନାମ ରୁକ୍ମଣୀ ଦେବୀ । ସେ ଇତିହାସରେ ସ୍ନାତକୋତ୍ତର ଓ ଏମଫିଲ ଶିକ୍ଷାଲାଭ କରିଛନ୍ତି । ୧୯୮୬ରୁ ସେ ଅଧ୍ୟାପନା ବୃତିରେ ଯୋଗଦେଇଥିଲେ । ୧୯୮୯ରେ ସେ ଓଡ଼ିଶା ଅର୍ଥ ସେବାରେ ଯୋଗ ଦେଇ ୨୦୧୯ରେ ଅତିରିକ୍ତ ବାଣିଜ୍ୟ କର ଆୟୁକ୍ତ ଭାବରେ ଅବସରଗ୍ରହଣ କରିଥିଲେ ।
କାର୍ଡ଼ିଆକ ଟାମ୍ପୋନେଡ  (ଇଂରାଜୀ ଭାଷାରେ ବା ) ନାମ ଦିଆଯାଏ ଯେତେବଳେ ହୃତ୍‌ପିଣ୍ଡ ଚାରିପାଖରେ ଥିବା ପେରିକାର୍ଡ଼ିଅମରେ    (ମୁଣା) ତରଳ ପଦାର୍ଥ ତିଆରି ହୋଇ ଭରିଯିବା ଫଳରେ ହୃତ୍‌ପିଣ୍ଡ ଚିପି ହୋଇଯାଏ  । ଏହି ରୋଗର ଆରମ୍ଭ ଶୀଘ୍ର ବା ଧୀରେ ହୋଇପାରେ । ରୋଗ ଯୋଗୁ କାର୍ଡ଼ିଓଜେନିକ ସକ ହେବା ଫଳରେ ଅଣନିଶ୍ୱାସୀ  , ଦୁର୍ବଳତା, ମଥା ହାଲୁକା ଲାଗିବା   ଓ କାଶ ଇତ୍ୟାଦି ଲକ୍ଷଣ ପ୍ରକାଶ ପାଏ । ଏହାର ଅନ୍ତର୍ନିହିତ କାରଣ ଅନୁସାରେ ଅନ୍ୟାନ୍ୟ ଲକ୍ଷଣ ପ୍ରକାଶ ପାଏ । କର୍କଟ ରୋଗ, ବୃକ୍‌କ ଅକର୍ମଣ୍ୟତା  ( : ), ଛାତି ଆଘାତ ଓ ପେରିକାର୍ଡ଼ାଇଟିସ ଇତ୍ୟାଦି ରୋଗମାନଙ୍କ ଯୋଗୁ ସାଧାରଣତଃ କାର୍ଡ଼ିଅକ ଟାମ୍ପୋନେଡ ହୁଏ  । ସଂଯୋଗକାରୀ ତନ୍ତୁ ରୋଗ  , ହାଇପୋଥାଇରଏଡିଜ୍ମ, ଆଓର୍ଟିକ ରପଚର   ଓ ହୃତ୍‌ପିଣ୍ଡ ଅପରେଶନ   ପରେ ଏହି ରୋଗ ହୋଇପାରେ । ଆଫ୍ରିକାରେ ଯକ୍ଷ୍ମା ଯୋଗୁ ସାଧାରଣତଃ ଏହି ରୋଗ ହୁଏ । ନିମ୍ନ ରକ୍ତଚାପ  , ଓ ସ୍ଫିତ ଜୁଗୁଲାର ଶିରା   ଥିଲେ, ପେରିକାର୍ଡ଼ିଆଲ ରବ   ଶୁଣାଯାଉଥିଲେ ବା ହୃତ୍‌ପିଣ୍ଡ ଶବ୍ଦ ନ ଶୁଣାଯାଉଥିଲେ ଏହି ରୋଗ ନିର୍ଣ୍ଣୟ କରାଯାଇପାରେ । ରୋଗ ନିର୍ଣ୍ଣୟର ସମର୍ଥନ ନିମନ୍ତେ ଇସିଜି  , ଛାତି ଏକ୍ସ‌-ରେ  ଓ ଇକୋକାର୍ଡ଼ିଓଗ୍ରାମ   କରାଯାଇପାରେ । ପେରିକାର୍ଡ଼ିଅମରେ ଧୀରେ ଧୀରେ ତରଳ ପଦାର୍ଥ ଭର୍ତ୍ତି ହେଲେ ୨ ଲିଟର ରହିପାରିବ କିନ୍ତୁ ଶୀଘ୍ର ଶୀଘ୍ର ୨୦୦ ମିଲି ଭର୍ତ୍ତି ହେଲେ ଟାମ୍ପୋନେଡ ହୋଇଯାଏ । ଲକ୍ଷଣ ସ‌ହିତ ଟାମ୍ପୋନେଡ ହେଲେ ତରଳ ପଦାର୍ଥର ନିଷ୍କାସନ ଆବଶ୍ୟକ ହୁଏ । ଏହା ପେରିକାର୍ଡ଼ିଓସେଣ୍ଟେସିସ   କରି ବା ଅପରେଶନ‌ଦ୍ୱାରା ଏକ ଛୋଟ ପେରିକାର୍ଡ଼ିଆଲ ଉଇଣ୍ଡୋ   କରି ବା ପେରିକାର୍ଡ଼ିଏକ୍ଟୋମି   ଅପରେଶନ କରି ବାହାର କରାଯାଏ । ସଂକ୍ରମଣ ବା କର୍କଟ ରୋଗର ସ୍ଥିତି ଦେଖିବା ନିମନ୍ତେ ମଧ୍ୟ ନିଷ୍କାସନ ଆବଶ୍ୟକ ହୁଏ । ଡୋବୁଟାମିନ ଔଷଧ ବା ସ୍ୱଳ୍ପ ପରିମାଣ ରକ୍ତ   ଥଲେ ଶିରାଭ୍ୟନ୍ତର ତରଳ ପଦାର୍ଥ ଦିଆଯାଏ । ଅଳ୍ପ ଲକ୍ଷଣ ଥିଲେ ବା ଚିନ୍ତାଜନ‌କ ଲକ୍ଷଣ ନଥିଲେ ଅନୁଧାବନ କରାଯାଇପାରେ । ରୋଗର ପୁନରାବୃତ୍ତି ଜ୍ଞାନ ସ୍ପଷ୍ଟ ନୁହେଁ । ଗୋଟିଏ ହିସାବରୁ ଜଣାଯାଏ, ଯୁକ୍ତରାଷ୍ଟ୍ର ଆମେରିକାରେ ବାର୍ଷିକ ୧୦,୦୦୦ ଲୋକରେ ୨ ଜଣକୁ ଏହି ରୋଗ ହୁଏ ।
ରତ୍ନାକର ଚଇନି ( ୨୫ ଅଗଷ୍ଟ ୧୯୪୫ - ୧୮ ଅପ୍ରେଲ ୨୦୨୦) ଜଣେ ଓଡ଼ିଆ ନାଟ୍ୟକାର, ଗାଳ୍ପିକ ଓ ଔପନ୍ୟାସିକ ଓ ସମାଲୋଚକ ଥିଲେ  । ଲେଖନୀ ଚାଳନା ସହ ଜଣେ ସାହିତ୍ୟ ସଂଗଠକ ଓ ଶିକ୍ଷାବିତ ଭାବେ ସେ ନିଜକୁ ପ୍ରତିଷ୍ଠିତ କରିଥିଲେ । ୨୦୧୦ ମସିହାରେ ସଂସ୍କାର ଭାରତୀ ଓ ଉତ୍କଳ ସାହିତ୍ୟ ସମାଜର ଅଧ୍ୟକ୍ଷ କାର୍ଯ୍ୟ ତୁଲାଇଥିଲେ । ତାଙ୍କର ଏଯାବତ ୧୧୧ ଖଣ୍ଡ ପୁସ୍ତକ ପ୍ରକାଶ ପାଇସାରିଛି । ଜୀବନୀ ରତ୍ନାକର, ୧୯୪୫ ମସିହାରେ ସାଲେପୁର ଅନ୍ତର୍ଗତ ଅରେଇଠାରେ ଜନ୍ମଗ୍ରହଣ କରିଥିଲେ । ସେ ନେମାଳ ହାଇସ୍କୁଲରୁ ମେଟ୍ରିକ ପାସ କଲା ପରେ , ଖ୍ରୀଷ୍ଟ ମହାବିଦ୍ୟାଳୟରୁ ସ୍ନାତକ, ରେଭେନ୍ସା ମହାବିଦ୍ୟାଳୟରୁ ସ୍ନାତକୋତ୍ତର ଶିକ୍ଷା ସମାପ୍ତ କରି, ୧୯୭୮ରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚଡି ହାସଲ କରିଥିଲେ । ଖ୍ରୀଷ୍ଟ ମହାବିଦ୍ୟାଳୟରେ ପଢ଼ିବା ସମୟରେ ମନୋଜ ଦାସ ତାଙ୍କର ଅଧ୍ୟାପକ ଥିଲେ । ୧୯୭୯ ମସିହାରୁ ସେ ଅଧ୍ୟାପନା ଆରମ୍ଭ କରି ଶୈଳବାଳା ମହିଳା ମହାବିଦ୍ୟାଳୟରୁ ବିଭାଗୀୟ ମୁଖ୍ୟ ହୋଇ ଅବସର ଗ୍ରହଣ କରିଥିଲେ । ତାଙ୍କ ଅଧିନରେ ଅନେକ ଛାତ୍ର ପିଏଚଡି କରିଥିଲେ । ରଚନାବଳୀ ପୁରସ୍କାର ଓ ସମ୍ମାନ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୭୭  (କଳଙ୍କିତ ସୂର୍ଯ୍ୟ) ଝଙ୍କାର ପୁରସ୍କାର  (କ୍ଷୁଦ୍ରଗଳ୍ପ), ୧୯୮୨  (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ) ସାହିତ୍ୟ ଭାରତୀ ସମ୍ମାନ  (ସାମଗ୍ରୀକ କୃତି, ଶ୍ରୀ ଗଙ୍ଗାଧର ରଥ ଫାଉଣ୍ଡେସନଦ୍ୱାରା ପ୍ରଦତ୍ତ) - ୨୦୧୬ ରାମଚନ୍ଦ୍ର ମିଶ୍ର ନାଟକ ସମ୍ମାନ, ୧୯୯୯  (ଉତ୍କଳ ସାହିତ୍ୟ ସମାଜ ପ୍ରଦତ୍ତ) ଗଣକବି ବୈଷ୍ଣବ ପାଣି ସମ୍ମାନ  (୧୯୯୯) ନାଟ୍ୟ ଭୂଷଣ ସମ୍ମାନ- ଇଣ୍ଟରନ୍ୟାସ୍‌ନାଲ ଥିଏଟର ଫେଷ୍ଟିଭାଲ  (୨୦୦୩) ତୁଳସୀ ସାହିତ୍ୟ ସଂସଦ- ନାଟ୍ୟଶ୍ରୀ ସମ୍ମାନ  (୧୯୯୭) ନାଟ୍ୟକାର ସମ୍ମାନ  (୧୯୯୩ ) ପ୍ରଜାତନ୍ତ୍ର- ବିଷୁବ ପୁରସ୍କାର  ୧୯୮୫   (କ୍ଷୁଦ୍ର ଗଳ୍ପ) ଉନ୍ମେଷ ସମ୍ମାନ, କଟକ  ୧୯୮୩   (ସମାଲୋଚନା ସାହିତ୍ୟ) ୟୁରେକା ସମ୍ମାନ, କଟକ  ୧୯୮୧   (ସାମଗ୍ରୀକ କୃତି) ଧରିତ୍ରୀ- ସାହିତ୍ୟ ସମ୍ମାନ  ୧୯୮୦   (ସାମଗ୍ରୀକ କୃତି) ଶ୍ରେଷ୍ଠ ନାଟ୍ୟକାର ସମ୍ମାନ- ଅହମ୍ମଦାବାଦ ସର୍ବଭାରତୀୟ ନାଟ୍ୟ ପ୍ରତିଯୋଗିତା  (୧୯୭୨) ମୃତ୍ୟୁ ୨୦୨୦ ମସିହା ଅପ୍ରେଲ ୧୮ ତାରିଖରେ କଟକରେ ତାଙ୍କର ପରଲୋକ ଘଟିଥିଲା  । ମୃତ୍ୟୁବେଳକୁ ତାଙ୍କୁ ୭୪ ବର୍ଷ ବୟସ ହୋଇଥିଲା ।
ପିଞ୍ଜୋର ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ପଞ୍ଚ୍କୁଲ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିଞ୍ଜୋର ସହରର ମୋଟ ଜନସଂଖ୍ୟା ୨୫୪୯୮ ଅଟେ । ସେଥି ମଧ୍ୟରୁ ୫୩.୫୬% ଜଣ ପରୁଷ ହୋଇଥିବା ବେଳେ ୪୬.୪୪% ଜଣ ନାରୀ ଅଟନ୍ତି । ପିଞ୍ଜୋରର ସାକ୍ଷରତା ହାର ୭୫.୭୫% ଅଟେ । ଏହା ଜାତୀୟ ହାରଠାରୁ ୧୦.୯୧% ପ୍ରତିଶତ କମ ଅଟେ । ସେଥିରୁ ୪୩.୦୦% ପ୍ରତିଶତ ପୁରୁଷ ଓ ୩୨.୭୫% ନାରୀ ଅଟନ୍ତି । ୧୨.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପିଞ୍ଜୋରର ସରକାରୀ ଭାଷା ଅଟେ ।
ଆମ୍ରୋହା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଜ୍ ଓତିବ ‌‌ଫୁଲେ ‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆମ୍ରୋହା ୨୮.୯୦୩୧ ଉତ୍ତର ଅକ୍ଷାଂଶ ଓ ୭୮.୪୬୯୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆମ୍ରୋହା ସହରର ମୋଟ ଜନସଂଖ୍ୟା ୧୬୪୮୯୦ ଅଟେ । ସେଥି ମଧ୍ୟରୁ ୫୨.୬୬% ଜଣ ପରୁଷ ହୋଇଥିବା ବେଳେ ୪୭.୩୪% ଜଣ ନାରୀ ଅଟନ୍ତି । ଆମ୍ରୋହାର ସାକ୍ଷରତା ହାର ୪୩.୬୯% ଅଟେ । ଏହା ଜାତୀୟ ହାରଠାରୁ ୨୧.୧୫% ପ୍ରତିଶତ କମ ଅଟେ । ସେଥିରୁ ୨୫.୬୬% ପ୍ରତିଶତ ପୁରୁଷ ଓ ୧୮.୦୨% ନାରୀ ଅଟନ୍ତି । ୧୫.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଆମ୍ରୋହାର ସରକାରୀ ଭାଷା ଅଟେ ।
ତୁଳସୀ ଅପା, ୨୦୧୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ପଦ୍ମଶ୍ରୀ ତୁଳସୀ ମୁଣ୍ଡାଙ୍କ ଜୀବନୀ ଉପରେ ଆଧାରିତ । ଓଡ଼ିଆ ଭାଷାରେ ତିଆରି ହୋଇଥିବା ଏହା ପ୍ରଥମ ଜୀବନୀଧର୍ମୀ  (ବାୟୋପିକ) ଚଳଚ୍ଚିତ୍ର ଅଟେ  । ୨୦୧୯ ମସିହା ନଭେମ୍ବର ମାସରେ ତୁଳସୀ ଅପା ପ୍ରଥମ ଓଡ଼ିଆ ଚଳଚ୍ଚିତ୍ର ଭାବରେ ଆମାଜନ ପ୍ରାଇମରେ ମୁକ୍ତିଲାଭ କରିଥିଲା । ଅଭିନୟରେ ବର୍ଷା ନାୟକ  (ତୁଳସୀ ମୁଣ୍ଡା) ମଧୁସ୍ମିତା  (ମିନି) ପ୍ରେମାଞ୍ଜନ ପରିଡ଼ା  (ତୁଳସୀ ମୁଣ୍ଡାଙ୍କ ବାପା) ମମତା ପଣ୍ଡା  (ଜହ୍ନ) ସୁଜିତ ପାଇକରାୟ  (ସହରାଇ ଓରାମ) ଲୋଛନୀ ବାଗ  (ତୁଳସୀ ମୁଣ୍ଡାଙ୍କ ମା) ନେତ୍ରାନନ୍ଦ ବାରିକ କନକଲତା ଦାସ କାଜଲ ଶତପଥୀ  (ଝିଙ୍ଗୀ) ଦେବାନନ୍ଦ ସୋନୀ  (ଝିଙ୍ଗୀର ସ୍ୱାମୀ) ଚୌଧୁରୀ ବିକାଶ ଦାସ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ପ୍ରେକ୍ଷାଳୟରେ ମୁକ୍ତିଲାଭ କରିବା ପୂର୍ବରୁ ଏହି ଚଳଚ୍ଚିତ୍ରଟି ବହୁ ଜାତୀୟ ଓ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ଓ ସମ୍ମାନିତ ହୋଇସାରିଛି  ।
ପାଥରି ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ପର୍‌‌ଭନି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଥରି ୨୦.୧୯୬୪ ଉତ୍ତର ଅକ୍ଷାଂଶ ଓ ୭୯.୮୨୮୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଥରି ସହରର ମୋଟ ଜନସଂଖ୍ୟା ୩୧୯୯୭ ଅଟେ । ସେଥି ମଧ୍ୟରୁ ୫୧.୪୬% ଜଣ ପରୁଷ ହୋଇଥିବା ବେଳେ ୪୮.୫୪% ଜଣ ନାରୀ ଅଟନ୍ତି । ପାଥରିର ସାକ୍ଷରତା ହାର ୬୦.୯୩% ଅଟେ । ଏହା ଜାତୀୟ ହାରଠାରୁ ୩.୯୧% ପ୍ରତିଶତ କମ ଅଟେ । ସେଥିରୁ ୩୫.୩୬% ପ୍ରତିଶତ ପୁରୁଷ ଓ ୨୫.୫୬% ନାରୀ ଅଟନ୍ତି । ୧୫.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପାଥରିର ସରକାରୀ ଭାଷା ଅଟେ ।
ଭିନ‌୍‌କ୍ରିସ୍ଟିନ୍, ଅନ୍ୟ ନାମ ଲିଉରୋକ୍ରିସ୍ଟିନ୍ ଏକ ବ୍ରାଣ୍ଡ ନାମ ଅଙ୍କୋଭିନ୍ ଏକ କେମୋଥେରାପି ଔଷଧ ଯାହା ଅନେକ ପ୍ରକାରର କର୍କଟ ରୋଗ ଚିକିତ୍ସାରେ ଦିଆଯାଏ । ଏହି ରୋଗମାନଙ୍କର ନାମ ଆକ୍ୟୁଟ ଲିମ୍ଫୋସାଇଟିକ ଲିଉକେମିଆ, ଆକ୍ୟୁଟ ମାୟେଲଏଡ ଲିଉକେମିଆ, ହଜକିନ୍‌ସ ଡିଜିଜ୍, ନିଉରୋବ୍ଲାସ୍ଟୋମା ଓ ସ୍ମଲ ସେଲ ଫୁସଫୁସ କର୍କଟ । ଏହା ଶିରାଭ୍ୟନ୍ତରରେ ଇଞ୍ଜେକସନ ଆକାରରେ ଦିଆଯାଏ । ଅଧିକାଂଶ ରୋଗୀ ଭିନ‌୍‌କ୍ରିସ୍ଟିନ୍ ଚିକିତ୍ସାରେ କିଛି ପାର୍ଶ୍ୱ ପ୍ରତିକ୍ରିୟା ଅନୁଭବ କରନ୍ତି ।ସାଧାରଣତଃ ସ୍ପର୍ଶଶକ୍ତିରେ ପରିବର୍ତ୍ତନ, ବାଳ କ୍ଷୟ, କୋଷ୍ଠକାଠିନ୍ୟ, ଚାଲିବାରେ ଅସୁବିଧା ଓ ମୁଣ୍ଡବଥା ଭଳି ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଉରୋପାଥିକ ଯନ୍ତ୍ରଣା, ଫୁସଫୁସ କ୍ଷତି, କିମ୍ବା ସ୍ୱଳ୍ପ ଶ୍ୱେତ ରକ୍ତ କଣିକା ଉଲ୍ଲେଖନୀୟ । ଗର୍ଭାବସ୍ଥାରେ ଦେଲେ ଶିଶୁର କ୍ଷତି ହୋଇପାରେ । ଏହା ସଠିକ ଜୀବକୋଷ ବିଭାଜନ ପ୍ରକ୍ରିୟାକୁ ବାଧା ପ୍ରଦାନ କରେ । ସନ ୧୯୬୧ରେ ଭିନ‌୍‌କ୍ରିସ୍ଟିନ୍ ପ୍ରଥମେ ପୃଥକ୍ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ଡୋଜ ପିଛା ହୋଲସେଲ ଖର୍ଚ୍ଚ ୧.୮୦ରୁ ୪୨.୬୦ ଆମେରିକୀୟ ଡଲାର । ଏହା ଏକ ଭିନ‌କା ଆଲକାଲଏଡ ଜାତୀୟ ପଦାର୍ଥ ଯାହା ମାଡାଗାସ୍କର ପେରିୱିଙ୍କ୍ଲ କାଥାରାନ୍ଥସ ରୋଜିଅସରୁ ମିଳେ ।
ଗୋବିନ୍ଦ ପ୍ରସାଦ ସିଂହ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍ତର କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଗୋବିନ୍ଦ ପ୍ରସାଦ ସିଂହ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଶଙ୍କର ତ୍ରିମ୍ବକ୍ ଧର୍ମାଧିକାରୀ  ୧୮ ଜୁନ୍ ୧୮୯୯   ୧ ଡିସେମ୍ବର ୧୯୮୫  ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ଭାରତରେ ସାମାଜିକ ସଂସ୍କାର ଆନ୍ଦୋଳନର ପ୍ରମୁଖ ଥିଲେ । ସେ ମୁଖ୍ୟତଃ ଦାଦା ଧର୍ମାଧିକାରୀ ଭାବରେ ଜଣାଶୁଣା ।ସେ ମହାତ୍ମା ଗାନ୍ଧୀଙ୍କ ନୀତିର ଜଣେ ଦୃଢ଼ ଆନୁଗତ ଥିଲେ । ପ୍ରାରମ୍ଭିକ ଜୀବନ ୧୮୯୯ ମସିହାର ଜୁନ ୧୮ ତାରିଖରେ ମଧ୍ୟ ପ୍ରଦେଶର ବାଇତୁଲଠାରେ ସେ ଜନ୍ମଗ୍ରହଣ କରିଥିଲେ । ସେ ଇନ୍ଦୋର ଖ୍ରୀଷ୍ଟିଆନ କଲେଜରେ ଅଧ୍ୟୟନ କରିଥିଲେ ଏବଂ ପରେ ନାଗପୁରର ମୋରିସ୍ କଲେଜରେ ଅଧ୍ୟୟନ କରିଥିଲେ । ସେ ପ୍ରାୟ ଏକ ବର୍ଷ ଧରି ଆଦି ଶଙ୍କରାଚାର୍ଯ୍ୟଙ୍କଦ୍ୱାରା ଆରମ୍ଭ କରାଯାଇଥିବା ଅଦୈତ ବେଦାନ୍ତ ଅଧ୍ୟୟନ କରିଥିଲେ । ସ୍ୱାଧୀନତା ସଂଗ୍ରାମରେ ଅବଦାନ ମହାତ୍ମା ଗାନ୍ଧୀଙ୍କ ଆଦର୍ଶରେ ଅନୁପ୍ରାଣିତ ହୋଇ ସେ ଭାରତୀୟ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ ଏବଂ ସ୍ୱାଧୀନତା ଆନ୍ଦୋଳରେ ଯୋଗ ଦେବା ପାଇଁ ସେ ତାଙ୍କର ପାଠପଢ଼ା ଅଧାରୁ ଛାଡ଼ିଥିଲେ । ମୃତ୍ୟୁ ୧୯୮୫ ମସିହାର ଡିସେମ୍ବର ୧ ତାରିଖରେ ୱାର୍ଦ୍ଧାଠାରେ ତାଙ୍କର ମୃତ୍ୟୁ ହୋଇଥିଲା ।
ମାୟେଲୋଡିସପ୍ଲାସ୍ଟିକ ସିଣ୍ଡ୍ରୋମ  (ଇଂରାଜୀ ଭାଷାରେ ବା ) ଏକ ପ୍ରକାର କର୍କଟ ରୋଗ ଦଳ ଯେଉଁଥିରେ ଅସ୍ଥି ମଜ୍ଜାରେ   ଥିବା ରକ୍ତ କୋଷଗୁଡ଼ିକ   ବିକଶିତ ବା ସୁସ୍ଥ ହୁଅନ୍ତି ନାହିଁ  । ପ୍ରାରମ୍ଭରେ କୌଣସି ଲକ୍ଷଣ ଦେଖାଯାଏ ନାହିଁ । ପରବର୍ତ୍ତୀ ସମୟରେ ଥକ୍କାଣ  , ଅଣନିଶ୍ୱାସୀ  , ସ‌ହଜ ରକ୍ତସ୍ରାବ   ଓ ବାରମ୍ବାର ସଂକ୍ରମଣ   ହୁଏ । କେତେକ ରୋଗ ଆକ୍ୟୁଟ ମାୟେଲଏଡ ଲିଉକେମିଆ   ରୋଗକୁ ପରିବର୍ତ୍ତିତ ହୋଇଯାଏ । କେମୋଥେରାପି  , ରାଡିଏସନ ଥେରାପି  ; କେତେକ ରାସାୟନିକ ଦ୍ରବ୍ୟ ସଂସ୍ପର୍ଶ ଯେପରିକି ଧୁମ୍ରପାନ, ପୋକମାରୀ   ଓ ବେଞ୍ଜିନ  ; ଓଜନିଆ ଧାତୁ ଯେପରିକି ପାରଦ ଓ ସୀସା ଇତ୍ୟାଦି ସଂସ୍ପର୍ଶରେ ଆସିଲେ ଏହି ରୋଗ ସଙ୍କଟ ସୃଷ୍ଟି କରେ । ରକ୍ତ କୋଷ ତିଆରିରେ ସମସ୍ୟା ହେବା ଯୋଗୁ ଆନିମିଆ, ଥ୍ରୋମ୍ବୋସାଇଟୋପିନିଆ   ଓ ଶ୍ୱେତ ରକ୍ତ କଣିକା ସଂଖ୍ୟା କମିଯାଏ । ଅଧିକ ବ୍ଲାସ୍ଟ ସେଲ ବା ଅପରିପକ୍ୱ ରକ୍ତ କୋଷ ଦେଖାଯାଏ । ରକ୍ତ କୋଷ ଓ ଅସ୍ଥି ମଜ୍ଜାର ନିର୍ଦ୍ଦିଷ୍ଟ ପରିବର୍ତ୍ତନ ଅନୁସାରେ ରୋଗକୁ ଶ୍ରେଣୀ ଭୁକ୍ତ କରାଯାଏ । ସାହାଯ୍ୟକାରୀ ଯତ୍ନ  , ଔଷଧ ଓ ସ୍ଟେମ ସେଲ ଟ୍ରାନ୍ସପ୍ଲାଣ୍ଟ   ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ସାହାଯ୍ୟକାରୀ ଯତ୍ନ ମଧ୍ୟରେ ରକ୍ତ ଅନ୍ତର୍ଭରଣ  , ଲୋହିତ ରକ୍ତ କଣିକା ସଂଖ୍ୟା ବୃଦ୍ଧି ସ‌ହାୟକ ଔଷଧ ଓ ଆଣ୍ଟିବାୟୋଟିକ   ଦିଆଯାଏ । ଲେନାଲିଡୋମାଇଡ  , ଆଣ୍ଟିଥାଇମୋସାଇଟ ଗ୍ଲୋବ୍ୟୁଲିନ   ଓ ଆଜାସାଇଟିଡିନ   ଇତ୍ୟାଦି ଔଷଧ ଦେଇ ଚିକିତ୍ସା କରାଯାଏ । କେମୋଥେରାପି ଗ୍ରହଣ କରିବା ପରେ ସ୍ଟେମ ସେଲ ପ୍ରତିରୋପଣ ସାହାଯ୍ୟରେ କେତେକ ରୋଗୀ ଆରୋଗ୍ୟ ହେଉଛନ୍ତି । ପ୍ରତିବର୍ଷ ୧୦୦,୦୦୦ ଲୋକରେ ୪ ଜଣ ଲୋକ ପ୍ରଥମ ଥର ଏହି ରୋଗରେ ଆକ୍ରାନ୍ତ ହେଉଛନ୍ତି । ଏହି ରୋଗ ୭୦ ବର୍ଷ ବୟସ ବେଳକୁ ଆକ୍ରମଣ କରେ । କିଭଳି କୋଷ ଆକ୍ରାନ୍ତ ହୋଇଛନ୍ତି, ଅସ୍ଥିମଜ୍ଜାରେ ବ୍ଲାସ୍ଟ ସେଲ ପରିମାଣ ଓ ଆକ୍ରାନ୍ତ କୋଷରେ କ୍ରମୋଜୋମର ପରିବର୍ତ୍ତନ ଉପରେ ଫଳାଫଳ ନିର୍ଭର କରେ । ରୋଗ ନିର୍ଣ୍ଣୟ ପରେ ପରମାୟୁ ପ୍ରାୟ ୨.୫ ବର୍ଷ ବାକି ରହେ । ୧୯୦୦ ଶତାବ୍ଦୀର ପ୍ରାରମ୍ଭରେ ଏହି ରୋଗ ଚିହ୍ନଟ ହୋଇଥିଲା । ପ୍ରଚଳିତ ରୋଗ ନାମ ସନ ୧୯୭୬ରେ ପ୍ରଥମେ ବ୍ୟବ‌ହୃତ ହୋଇଥିଲା ।
ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବ ଶ୍ରୀଜଗନ୍ନାଥ ମହାପ୍ରଭୁଙ୍କର ପ୍ରଧାନ ସେବକ ଅଟନ୍ତି ଶ୍ରୀଜଗନ୍ନାଥ ମହାପ୍ରଭୁଙ୍କ ଆଦ୍ୟସେବକ ଗଜପତି ମହାରାଜା ଠାକୁର ରାଜା ଭାବେ ସମସ୍ତଙ୍କ ପାଖେ ପରିଚିତ । ତାଙ୍କୁ ଶ୍ରୀଜଗନ୍ନାଥଙ୍କ ଚଳନ୍ତି ପ୍ରତିମା ଭାବେ ବିବେଚନା କରାଯାଏ ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବଙ୍କର ଜନ୍ମ ୧୯୫୩ ମସିହାରେ ପୁରୀରେ ହେଇଥିଲା । ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବଙ୍କର ପିତୃଦେବ ଗଜପତି ବୀରକିଶୋର ଦେବ ଓ ମାତୃଦେବୀ ସୂର୍ଯ୍ୟମଣି ପାଟମହାଦେଈ । ସେ ୧୯୭୦ ମସିହା ଜୁଲାଇ ୭ ତାରିଖରେ ରାଜପଦରେ ଅଭିଷିକ୍ତ ହୋଇଥିଲେ । ଗଜପତି ମହାରାଜା ଭାବେ ଅଭିଷିକ୍ତ ହେବାପୂର୍ବରୁ ତାଙ୍କ ନାମ ଥିଲା ଜେନାମଣି କାମାର୍ଣ୍ଣବ ଦେବ । ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବଙ୍କର ଶୁଭପରିଣୟ ଜାମ୍ମୁର ରାଜଜେମା ବିନୀତା ଚତକଙ୍କ ସହିତ ୧୯୭୮ ମସିହରେ ହେଇଥିଲା । ଗଜପତିଙ୍କ ସହ ଶୁଭପରିଣୟ ପରେ ଗଜପତି ବଂଶ ପରମ୍ପରା ଅନୁସାରେ ମହାରାଜାଙ୍କ ଧର୍ମପତ୍ନୀଙ୍କ ନାମ ପରିବର୍ତ୍ତନ ହୋଇ ଲୀଳାବତୀ ପାଟମହାଦେଈ ହୋଇଛି ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବ ଜଣେ ଉଚ୍ଚ ଶିକ୍ଷିତ ବ୍ୟକ୍ତି ଅଟନ୍ତି । ସେ ରାୟପୁରର ରାଜକୁମାର କଲେଜରୁ ଇଣ୍ଡିଆନ ସ୍କୁଲ ସାର୍ଟିଫିକେଟ ଓ ଦିଲ୍ଲୀର ସେଣ୍ଟଷ୍ଟିଫେନସ କଲେଜରୁ ଇତିହାସରେ ସ୍ନାତକ  (ସମ୍ମାନ) ଶିକ୍ଷା ଲାଭ କରିଛନ୍ତି  । ଦିଲ୍ଲୀ ବିଶ୍ୱବିଦ୍ୟାଳୟରେ ଏଲ.ଏଲ.ବି .ଶିକ୍ଷା ସମାପ୍ତପରେ ଯୁକ୍ତରାଷ୍ଟ୍ର ଆମେରିକାର ଚିକାଗୋସ୍ଥିତ ନର୍ଥ ୱେଷ୍ଟର୍ଣ୍ଣ ବିଶ୍ୱବିଦ୍ୟାଳୟରୁ ଏଲ.ଏଲ.ଏମ. ଡିଗ୍ରୀ ହାସଲ କରିଛନ୍ତି । ଗଜପତି ମହାରାଜା ଭାବରେ ଅଭିଷିକ୍ତ ହେବାପରେ ତାଙ୍କର ସମସ୍ତ ଉଚ୍ଚଶିକ୍ଷା ଲାଭ ହେଇଛି ଛାତ୍ର ଅବସ୍ଥାରେ ଥାଇ ସେ ଶ୍ରୀମନ୍ଦିରରେ ଗଜପତି ମହରାଜା ସେବା ନିଷ୍ଠାର ସହିତ ପାଳନ କରିଆସିଛନ୍ତି ଆମେରିକାରେ ଉଚ୍ଚଶିକ୍ଷା ଲାଭପରେ ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବ ଦିଲ୍ଲୀରେ ହାଇକୋର୍ଟ ଏବଂ ଭାରତର ସୁପ୍ରିମକୋର୍ଟରେ ଆଇନ ପ୍ରାକ୍ଟିସ କରିଥିଲେ କିଛି ବର୍ଷ ପରେ ଆଇନ ବ୍ୟବସାୟରୁ ଅବ୍ୟାହତି ନେଇ ସେ କିଛିଦିନ ଡେରାଡୁନରେ ଅବସ୍ଥାନ କରି ଆଇନ ପ୍ରଣୟନରେ ମନୋନିବେଶ କରିଥିଲେ । ସେ ଶ୍ରୀଜଗନ୍ନାଥଙ୍କ ମହାନ ସେବାରେ ନିଜକୁ ନିୟୋଜିତ କରି ଜଗନ୍ନାଥ ସଂସ୍କୃତିର ବିଶ୍ୱରେ ପ୍ରସାର ଦିଗରେ କାର୍ଯ୍ୟକରିଚାଲିଛନ୍ତି ।
ଓପିକାପୋନ  (ଇଂରାଜୀ ଭାଷାରେ ), ଓଙ୍ଗିକାଣ୍ଟସ୍ ଏହାର ଏକ ବିକ୍ରୟ ନାମ, ଏକ ଔଷଧ ଯାହା ପାର୍କିନ୍‌ସନ୍ ରୋଗ ପାଇଁ ଲେଭୋଡୋପା/କାର୍ବିଡୋପା ସହିତ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଲେଭୋଡୋପର ପୁର୍ବବର୍ତ୍ତୀ ମାତ୍ରା ଦେବା ପୂର୍ବରୁ ଚଳପ୍ରଚଳ   କାର୍ଯ୍ୟରେ ଅସ୍ଥିରତାର ପରିବର୍ତ୍ତନ ପାଇଁ ବ୍ୟବହୃତ ହୁଏ । ଉପକାରଗୁଡ଼ିକ ଏଣ୍ଟାକାପୋନ ସହିତ ସମାନ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗତି ନିୟନ୍ତ୍ରଣ କରିବାରେ ଅସୁବିଧା  (ଡିସକାଇନେସିଆ) ଅନ୍ତର୍ଭୁକ୍ତ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ନିମ୍ନ ରକ୍ତଚାପ, ଓଜନ ହ୍ରାସ ଏବଂ ମାଂସପେଶୀ ଭାଙ୍ଗିବା ଅନ୍ତର୍ଭୁକ୍ତ ହୋଇପାରେ । ଏହା ଲେଭୋଡୋପାର ପ୍ରଭାବକୁ ବୃଦ୍ଧି କରିବା ଫଳରେ ମସ୍ତିଷ୍କର କିଛି ଅଂଶର ଗତି ଏବଂ ସମନ୍ୱୟକୁ ଡୋପାମିନ୍ ନିୟନ୍ତ୍ରଣ କରେ । ଲେଭୋଡୋପା ଭାଙ୍ଗିବାରେ ଜଡିତ କାଟେକୋଲ-ଓ-ମିଥାଇଲଟ୍ରାନ୍ସଫରେଜ ନାମକ ଏକ ଏନଜାଇମକୁ ଏହା ଅବରୋଧ କରିଥାଏ  ୨୦୧୬ ମସିହାରେ ୟୁରୋପରେ ଏବଂ ୨୦୨୦ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓପିକାପୋ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସର ଔଷଧର ମୂଲ୍ୟ ୯୪ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୩୦ ଡଲାର ଅଟେ ।
ମାନବ ଦୁଗ୍ଧ ବ୍ୟାଙ୍କ ବା ମା କ୍ଷୀର ବ୍ୟାଙ୍କ ଏକ ଅନୁଷ୍ଠାନ ଯେଉଁଠାରେ ମା 'ମାନଙ୍କର ବଳକା କ୍ଷୀରକୁ ସଂଗ୍ରହ ଓ ପ୍ରକ୍ରିୟାକରଣ କରାଯାଇ ଆବଶ୍ୟକ କରୁଥିବା ଶିଶୁମାନଙ୍କୁ ଦିଆଯାଏ । ଜନ୍ମର ପ୍ରଥମ ବର୍ଷେ ପର୍ଯ୍ୟନ୍ତ ଶିଶୁପାଇଁ ମା କ୍ଷୀର ବହୁତ ଜରୁରୀ । କୌଣସି କାରଣରୁ ମା କ୍ଷୀର ନପାଇଲେ ଶିଶୁମାନଙ୍କୁ ଯଥେଷ୍ଟ ରୋଗ ପ୍ରତିରୋଧକ ଶକ୍ତି ମିଳି ପାରିନଥାଏ ଓ ସେମାନେ ବିଭିନ୍ନ ରୋଗର ଶିକାର ହୁଅନ୍ତି । ଏହି ଅସୁବିଧାକୁ ଦୂର କରିବାକୁ ମାନବ ଦୁଗ୍ଧ ବ୍ୟାଙ୍କ ପ୍ରୟାସ କରିଥାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ ଅନୁସାରେ ନିଜ ମାଠାରୁ କ୍ଷୀର ପାଉନଥିବା ଶିଶୁକୁ ଅନ୍ୟଠୁ ମା କ୍ଷୀର ଦିଆଯିବା ଜରୁରୀ । ଇତିହାସ ବାବିଲନିୟ ସାମ୍ରାଜ୍ୟ ଓ ୟୁରୋପର ଧନୀ ପରିବାରରେ ନିଜ ମା ଭିନ୍ନ ଅନ୍ୟଏକ ନାରୀଦ୍ୱାରା ଶିଶୁର ଲାଳନପାଳନର ପରମ୍ପରା ରହିଥିଲା । ମା କ୍ଷୀରଦାନ ବ୍ୟବସ୍ଥା ଏହି ପରମ୍ପରାରୁ ଆସି ଥାଇପାରେ । ଭିଏନା ବିଶ୍ୱବିଦ୍ୟାଳୟର ଥିଓଡ଼ର ଏସେରିଚ ୧୯୦୨ରୁ ୧୯୧୧ ମସିହା ମଧ୍ୟରେ କରିଥିବା ବିଭିନ୍ନ ଶୋଧକ୍ରିୟା ମଧ୍ୟରେ ଜାଣିବାକୁ ପାଇଥିଲେ ଯେ, ମା କ୍ଷୀର ଖାଇଥିବା ଓ ଖାଇନଥିବା ଶିଶୁର ଅନ୍ତନଳୀମାନଙ୍କରେ ଥିବା ଜୀବାଣୁ ଅଲଗା ପ୍ରକାରର ଥିଲେ । ଏହି ନିସ୍କର୍ଷ ପାଇ ସେ ୧୯୦୯ ମସିହାରେ ବିଶ୍ୱର ପ୍ରଥମ ମାନବ ଦୁଗ୍ଧ ବ୍ୟାଙ୍କ ପ୍ରତିଷ୍ଠା କରିଥିଲେ । ୧୯୧୦ ମସିହାରେ ଯୁକ୍ତରାଷ୍ଟ୍ର ଆମେରିକାର ବୋଷ୍ଟନ ଭାସମାନ ହାସପାତାଲଠାରେ ଆମେରିକାର ପ୍ରଥମ ମାନବ ଦୁଗ୍ଧ ବ୍ୟାଙ୍କ ପ୍ରତିଷ୍ଠା ହୋଇଥିଲା । କ୍ରମେ ଅଧିକରୁ ଅଧିକ ମାନବ ଦୁଗ୍ଧ ବ୍ୟାଙ୍କ ପ୍ରତିଷ୍ଠା ହୋଇ ଦୁଗ୍ଧ ଦାନ ବଢ଼ିଥିଲା । ୧୯୬୦ ଦଶକରେ ଗୁଣ୍ଡଦୁଗ୍ଧ ଓ ଅନ୍ୟ ଶିଶୁଖାଦ୍ୟର ଉଦଭାବନ ପରେ ବିଶ୍ୱସ୍ଥରରେ ଦୁଗ୍ଧ ଦାନର ପରିମାଣ କମିଥିଲା । ଏଚଆଇଭି/ଏଡସର ପ୍ରଭାବରୁ ମଧ୍ୟ ଦୁଗ୍ଧ ଦାନ କମ ହୋଇଥିଲା । ବର୍ତ୍ତମାନ ଉନ୍ନତ ପ୍ରକ୍ରିୟାକରଣ ଓ ସଂରକ୍ଷଣ ପ୍ରଣାଳୀ ଯୋଗୁ ମାନବ ଦୁଗ୍ଧ ବ୍ୟାଙ୍କରେ ୮ମାସ ପର୍ଯ୍ୟନ୍ତ ମାନବ ଦୁଗ୍ଧ ରଖାଯାଇପାରୁଛି । ଭାରତରେ ଥିବା ମାନବ ଦୁଗ୍ଧ ବ୍ୟାଙ୍କ ୧୯୮୯ - ଏସିଆର ପ୍ରଥମ ଦୁଗ୍ଧ ବ୍ୟାଙ୍କ ମୁମ୍ବାଇର ଶିୟନ ହାସପାତାଲରେ ଆର୍ମିଡ଼ା ଫର୍ଣ୍ଣାଡେଜଙ୍କ ନେତୃତ୍ୱରେ ପ୍ରତିଷ୍ଠା କରାଯାଇଥିଲା ୨୦୧୩ - ପୁନେର ଡି ୱାଇ ମେଡିକାଲ କଲେଜଠାରେ ଯଶୋଦା ଦୁଗ୍ଧ ବ୍ୟାଙ୍କ ପ୍ରତିଷ୍ଠା ୨୦୧୩ - କଲିକତାର ଏସଏସକେଏମ ହାସପାତାଲରେ ଭାରତର ପ୍ରଥମ ସରକାରୀ ଦୁଗ୍ଧ ବ୍ୟାଙ୍କ ପ୍ରତିଷ୍ଠା ୨୦୧୬ - ଅମରାବତୀର ଡ଼ ପଞ୍ଜାବରାଓ ଦେଶମୁଖ ମେଡିକାଲ କଲେଜରେ ଦୁଗ୍ଧ ବ୍ୟାଙ୍କ ପ୍ରତିଷ୍ଠା ୨୦୧୭ - ଦିଲ୍ଲୀର ଲେଡ଼ି ହେଡିଙ୍ଗ ମେଡିକାଲ କଲେଜଠାରେ ବତ୍ସାଳୟ- ମାତୃ ଅମୃତ କୋଷ ପ୍ରତିଷ୍ଠା ୨୦୨୨ - ଭୁବନେଶ୍ୱରର କ୍ୟାପିଟାଲ ହାସପାତାଲରେ ଓଡ଼ିଶାର ପ୍ରଥମ ଦୁଗ୍ଧ ବ୍ୟାଙ୍କ ପ୍ରତିଷ୍ଠା ଆଧାର ଅଧିକ ପଠନ . , : ,. , : , 2014. , ; ,  (2021).  " ?
ନାରାୟଣ ପାତ୍ର ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗଡ଼ା-କନ୍ଧମାଳ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ନାରାୟଣ ପାତ୍ର କଂଗ୍ରେସ ଦଳର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଅଭୟ ବାରିକ ଜଣେ ଭାରତୀୟ ଓଡ଼ିଆ-ଭାଷୀ ଗାଳ୍ପିକ । ୨୦୧୪ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ମହାଗାନ"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।
ପିତ୍ତକୋଷ କର୍କଟ ହେଉଛି ଏକ ପ୍ରକାର କର୍କଟ ରୋଗ ଯାହା ପିତ୍ତକୋଷ ମଧ୍ୟରେ ଆରମ୍ଭ ହୁଏ  ଏହି ରୋଗ ଲକ୍ଷଣ ବିହୀନରୁ ଆରମ୍ଭ କରି ଡାହାଣ ପାର୍ଶ୍ୱରେ ଉଦର ଯନ୍ତ୍ରଣା, ହଳଦିଆ ଚର୍ମ, ଓଜନ ହ୍ରାସ ଏବଂ ବାନ୍ତି ପର୍ଯ୍ୟନ୍ତ ହୋଇପାରେ  ରୋଗ ଜଟିଳ ହେଲେ ଯକୃତ ପରି ଅନ୍ୟାନ୍ୟ ଅଙ୍ଗମାନଙ୍କୁ ବିସ୍ତାରିତ ହୋଇପାରେ  ଏହାର କାରଣ ଜଣା ପଡ଼ିନାହିଁ  ସଙ୍କଟ କାରକ ମଧ୍ୟରେ ପିତ୍ତାସ୍ନରୀ, ପିତ୍ତକୋଷ ପଲିପ, ଏବଂ ଜନ୍ମଗତ ବିଲିଆରି ସିଷ୍ଟ ହୋଇପାରେ କାରଣ ଏଗୁଡ଼ିକଦ୍ୱାରା ପ୍ରଦାହ ହୁଏ । ଅନ୍ୟାନ୍ୟ ସଙ୍କଟ କାରକମାନଙ୍କ ନାମ ସାଲମାନେଲା ଟାଇଫି, ଆଇସୋନିଆଜିଡ, ର‍୍ୟାଡ଼ନ, ଧୂମପାନ, ମେଦବହୁଳତା, ପ୍ରାଥମିକ ସ୍କ୍ଲେରୋଜିଂ କୋଲାଙ୍ଗାଇଟିସ୍ ଏବଂ ପ୍ରଦାହ ଜନିତ ଖାଦ୍ୟନଳୀ ରୋଗ ଭଳି ଦୀର୍ଘକାଳୀନ ସଂକ୍ରମଣ ଅନ୍ତର୍ଭୁକ୍ତ । ରକ୍ତ ପରୀକ୍ଷା, ମେଡିକାଲ ଇମେଜିଙ୍ଗ ଓ ବାୟୋପ୍ସି କରି ରୋଗ ନିର୍ଣ୍ଣୟ କରାଯାଏ । ପ୍ରାରମ୍ଭିକ ପର୍ଯ୍ୟାୟରେ ଅସ୍ତ୍ରୋପଚାରଦ୍ୱାରା ଏହି ରୋଗ ଆରୋଗ୍ୟ ହୋଇପାରେ  କେତେକ କ୍ଷେତ୍ରରେ କେମୋଥେରାପି ବା ବିକିରଣ ଥେରାପି ବ୍ୟବହୃତ ହୋଇପାରେ  ଯୁକ୍ତରାଷ୍ଟରେ ଏହାର ପାଞ୍ଚ ବର୍ଷ ଆୟୁଷ ହାର ପ୍ରାୟ ୧୯% ଯଦିଓ ଏହା ପ୍ରାରମ୍ଭିକ ରୋଗରେ ଏହା ୬୨% ଓ ଶରୀରର ଦୂର ସ୍ଥାନକୁ ଏହି କର୍କଟ ବ୍ୟାପିଥିଲେ ୨% ହୋଇପାରେ । ପିତ୍ତକୋଷ କର୍କଟ ଏକ ଅପେକ୍ଷାକୃତ ଅସାଧାରଣ ରୋଗ, ଯୁକ୍ତରାଷ୍ଟ୍ରରେ ପ୍ରତିବର୍ଷ 100,000 ଲୋକରେ ୨ରୁ କମ୍ ନୂଆ ରୋଗ ହୁଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି  ପ୍ରାୟ ୬୫ ବର୍ଷ ବୟସ ପରେ ସାଧାରଣତଃ ଏହି ରୋଗ ହୁଏ । ସାଧାରଣତଃ ଏହା ଦକ୍ଷିଣ ଆମେରିକା, ଭାରତ, ପାକିସ୍ତାନ, ଜାପାନ, ଏବଂ ଦକ୍ଷିଣ କୋରିଆରେ ହୁଏ ଓ ଚିଲିରେ ପ୍ରତି ୧୦୦,୦୦୦ ଲୋକରେ ୧୦ ଜଣ ହାରରେ ହୁଏ । ସ୍ଥାନୀୟ ଆମେରିକାବାସୀଙ୍କ ସମେତ କେତେକ ଜାତିରେ ବାରମ୍ବାର ହୁଏ  ଏହାକୁ ପ୍ରଥମେ ୧୭୭୭ ମସିହାରେ ମ୍ୟାକ୍ସିମିଲିଆନ୍ ଡି ଷ୍ଟୋଲ୍ ବର୍ଣ୍ଣନା କରିଥିଲେ
ଗ୍ରେଗୋରୀ ପାଞ୍ଜି ଅନୁସାରେ ୧ ଅଗଷ୍ଟ ବର୍ଷର ୨୧୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୧୪ତମ  । ବର୍ଷ ଶେଷ ହେବା ପାଇଁ ଆଉ ୧୫୨ ଦିନ ବାକି ଅଛି ।
ଶକୁଳ ବା ଶକୁଳୀ ବା ଶେଉଳ  (ଇଂରାଜୀ:   ପ୍ରାଣୀବିଜ୍ଞାନ ନାମ: ) ସ୍ଥିର ଜଳାଶୟ ପାଣିରେ ପଙ୍କ କାଦୁଅ ଭିତରେ ରହୁଥିବା ମାଛ  । ଗଢ଼ଣ ଏହାର ମୁଣ୍ଡ ସାପ ଭଳି । ଦେହ ଗୋଲାକାର । ପିଠିର ରଙ୍ଗ ଫିକା କଳା ଏବଂ ପେଟର ରଙ୍ଗ ହଳଦିଆ ମିଶା ଧଳା । ମୁଣ୍ଡପାଖେ କଳା ଓ ନେଳିଆ ଦାଗ ଥାଏ ।ଲମ୍ବ ୧୨ ଆଙ୍ଗୁଳିରୁ ଛୋଟ । ଏହାର ଯାଁଆଳର ରଙ୍ଗ ସିନ୍ଦୂର ପରି ନାଲି । ଶାଳ ଓ ଗଡ଼ିଶା ଏହି ଜାତିର । ତେବେ ଶାଳ ଆକାରରେ ବଡ଼ ଏବଂ ଗଡ଼ିଶା ଆକାରରେ ଛୋଟ । ଶାଳର ରଙ୍ଗ ଗାଢ଼ କଳା ଏହାର ଲାଞ୍ଜ ପାଖରେ ଚକ୍ର ଚିହ୍ନ ଥିବାରୁ ହିନ୍ଦୁମାନେ ସାଧାରଣତଃ ଖାଇନଥାନ୍ତି । ଶେଉଳର ଦେହ ଲାଳୁଆ । ଔଷଧୀୟ ଗୁଣ ଆୟୁର୍ବେଦ ଅନୁଯାୟୀ ଏହାର ମଧୁର ରସ ଏକ ମଳସଂଗ୍ରାହକ, ରୁକ୍ଷ, ରକ୍ତ-ପିତ୍ତ ନାଶକ ଓ ଗୁରୁପାକ ଅଟେ । ଲୋକକଥାରେ ଶେଉଳ ଶେଉଳର ଜୀବନଶକ୍ତି ଅନ୍ୟ ମାଛଙ୍କ ତୁଳନାରେ ଅଧିକ । ଏହାକୁ ଧରି କାତି ଛାଡ଼ାଇ ଲାଞ୍ଜ ଏବଂ ଗାଲି କାଟିଦେଲେ ମଧ୍ୟ ସହଜରେ ମରେନାହିଁ । ଏହି ଅବସ୍ଥାରେ ପାଣିରେ ଛାଡ଼ିଦେଲେ ବଞ୍ଚିଯାଏ । ତେଣୁ ଢଗ ଅଛି: ସାତ ଚକଟା ପୋଳୁହ ଘଣ୍ଟା ମୋତେ ଡରାଉଛି ବନିଶୀ କଣ୍ଟା ଏହାର ଅର୍ଥ: ମୁଁ ଯେଉଁ କାଦୁଅ ପାଣିରେ ଥିଲି ଲୋକେ ତାକୁ ସାତଥର ଚକଟିଲେ । ପୋଳୁହରେ ଘାଣ୍ଟି ମୋତେ ଧରିଲେ । ମୋ ଦେହରେ ପାଉଁଶ ବୋଳି କାତି ଛଡ଼ାଇ ଗାଲି କାଟି ମୋତେ ପୋଖରୀକୁ ଧୋଇବାକୁ ନେଲେ । ସେଠାରେ ଚିଲଟିଏ ଧୋଇବାବାଲା ହାତରୁ ମୋତେ ଝାମ୍ପିନେଲା । ଚିଲ ମାଧ୍ୟମରେ ମୁଁ ସ୍ୱର୍ଗ ଦେଖିଲି । ତାପରେ ତା ' ପଞ୍ଝାରୁ ଖସି ପୁଣି ପାଣିରେ ପଡ଼ି ବଞ୍ଚିଛି । ମୋତେ ବନିଶୀ କଣ୍ଟା ଦେଖାଇ ଡରାଉଛୁ ତୋ ମନବାଞ୍ଛା ପୂର୍ଣ୍ଣ ହେବାର ନାହିଁ ।